ELHUYAR Basque Research - Albistea: Legionellari organismoan kamuflatzen laguntzen dion mekanismo bat aurkitu dute\nHasiera > Albisteak > Legionellari organismoan kamuflatzen laguntzen dion mekanismo bat aurkitu dute\nLegionellari organismoan kamuflatzen laguntzen dion mekanismo bat aurkitu dute\nNoiz argitaratua: 13/05/22 | Kategoria: Ikerketa | Gaiak: #Biziaren zientziak\nAitor Herrero , CIC bioGUNE\nLegionella pneumophila bakterioak legionelosia eragiten du, eta gaixotasun infekzioso horretatik pneumonia etor daiteke. Guri infekzioa eragiteko, patogenoak metodo konplexu bat garatu du, zeinari esker kamuflatu eta gure zelulak konturatu gabe egoten baita haien barnean, eta, hala, saihestu egiten baitu zelula horiek patogenoaren aurkako borrokari ekitea.\nCIC bioGUNE biozientzietako euskal ikerketa-zentroaren gidaritzapean egindako ikerlan batean deskribatu dute lehen aldiz bakterioari giza zeluletan kamuflatzen laguntzen dion mekanismoa. Ikerketa-taldean parte hartu dute, orobat, AEBko NIH Osasun Institutu Nazionaleko eta Bartzelonako BSC Superkonputazioko Zentro Nazionaleko taldeek. Ikerketan, Legionella pneumophilaren SidD proteinaren egitura aurkitu dute, zeinak gaitasuna baitu infekzioan zelula-prozesuak eragozteko. Ikerlana PLOS Pathogens aldizkari ospetsuan argitaratu dute berriki.\nLegionella ur gelditan bizi da, eta arnas bideetatik sartzen da gure gorputzean, ur kutsatuaren tanta mikroskopikoak inhalatzen ditugunean. Gorputzean sartzen denean, immunitate-sistemako zelulek fagozitatu egiten dute (hau da, 'irentsi'), baina ez dute suntsitzeko gaitasunik. Izan ere, bakterioak zelula ostalaria manipulatzea lortzen du, zelula konturatu gabe geratzeko haren barnean, eta, suntsitzen ez duenez, ugaltzea lortzen du.\nBakterioaren estrategia da zelulan 300 bat proteina askatzea; proteina horiek ostalariaren proteinen gainean jarduten dute, horiek infekzio-eragiletzat har ez dezaten eta ugaltzeko behar duen adina denbora zelula konturatu gabe pasatzea lortzeko.\nProteina horietako batek, zehazki Legionellaren SidD proteinak, zelula barnean kamuflatzeko prozesuan parte hartzen duen aldaketa kimiko bat erregulatzen du. Hain zuzen ere, proteina horren funtzionamendua deskribatu dute CIC bioGUNE, NIH eta BSC taldeek egindako ikerketan. Behin Legionellak ugaltzea lortu duenean, SidD proteinak desblokeatu egiten ditu infekzioak aurrera egiten laguntzen duten zelula-prozesuak.\n"Legionella pneumophila bakterioak, milioika urtean egin duen ibilbideari esker, gure proteinak bere mesedetan manipulatzen ikasi du, eta hala infekzioa eragiten du", dio Aitor Hierro CIC bioGUNEko ikertzaileak. Eta gaineratu du "mekanismo hori ezagutzeak gure proteinak gure mesedetan erabiltzeko manipulatzen lagundu diezagukeela".\nBakterioak gure zeluletan bizirik irautea eta garatzea posible egiten duen mekanismoa aurkitzeak bidea ireki diezaieke estrategia berriei. Hierroren arabera, "hori jakitea, inhibitzaileak diseinatzeko erabil daitezkeen itu berriak aurkitzeko ez ezik, baliagarria izan da berregokitu eta molekula-garraio selektiboan helburu terapeutikoz erabil daitezkeen mekanismo molekular batzuk ezagutzeko".\nLegionelosia 1976an bataiatu zuten horrela, orduan deskribatu baitzen lehenbizikoz pneumonia-agerraldi epidemiko bat, Amerikar Legioaren konbentzio batean, Filadelfian (AEB). Patologia horren sortzailea Legionella pneumophila bakterioa da, zeina ur geldietan bizi baita eta airearen bidez transmititzen baita ur kutsatuaren tanta mikroskopiko esekiak inhalatzen ditugunean.\nInfekzio-iturri handienak eraikin handietako ur-sistemetan edo hozte-dorreetan izan ohi dira; esate baterako, hotel, ospitale eta bainuetxeetan. Instalazio horietako bat kutsatuta egoteak legionelosia eragin diezaieke inguruan bizi direnei.\nPatogeno horren bidezko infekzioak oso pronostiko desberdineko bi gaixotasun eragin ditzake. Ezagunena legionarioaren gaixotasuna da, arnas bideetako infekzio larri bat, pneumonia eragin dezakeena eta antibiotikoetan oinarritutako tratamendu egokia erabili ezean hilkortasun-tasa handia duena.\nBeste gaixotasuna Pontiac sukarra da, aurrekoa baino askoz arinagoa, gutxi irauten duen sukar handia eragiten duena eta berez sendatzen dena.\nStructural Basis for Rab1 De--‐AMPylation by the Legionella pneumophila Effector SidD. Yang Chen, Igor Tascón, M. Ramona Neunuebel, Chiara Pallara, Jacqueline Brady, Lisa N.\nKinch, Juan Fernández-Recio, Adriana L. Rojas, Matthias P. Machner, Aitor Hierro.\nAitor Herrero, CIC bioGUNE\nIkerketa-taldea, CIC bioGUNE


Atabal Info — Nor gara? — Kontaktua — Ordutegi eta Sarbideak — Harpidetza — Txarteldegia — Accès Pro — Partaideak Estudioa — Planning Eskola — Musika Ikastaroa — Oporretako Ikastaldiak Ekintzak — Jendarte eta heziketa — Eskoletako Proiektuak Erakusketak — Gilen — Ana Pagola — Mikelpollo Formakuntza Citoyenneté — RSO — Osasun — Prebentzioa — Gizabide serbitsua\n20:00 UZTAILAREN 17a ASTEAZKENA\nNEUROSIS 1985ean sortu zen, baina, 1995etik hona, Scott Kelly, Steve Von Till, Jason Roeder, Dave Edwardson eta Noah Landis taldekideek senitarte egonkorra osatu dute. Taldearen diskoek ikuspegi beltza eta apokaliptikoa ezagutzera eman dute, arte handiarekin eta sailkaezina den izpiritu irekidurarekin.\nNEUROSISek hiru garai bizi izan ditu: punk/hardcore kutsuko lehen urratsak (Pain Of Mind eta The Word As Law), metal musikan katarsiaren nozioa berriz definitu duen eta soinu eta idazkera berri baten eredu izan den taldearen konfirmazioa (Souls At Zero diskotik Times Of Grace diskora) eta, azkenik, fase esperimentalago bat, non musikariek saihetseko proiektu anitz sortu baitituzte eta ondotik horiek NEUROSIS elikatu baitute, itxuran disko lasaiagoak sortzeko, baina, zernahi ñabardurarekin eta barnatasun harrigarriarekin.\nMusikariek kontzertu bakoitza azkena balitz bezala bizi dute. NEUROSISek bere mundu liluragarriko xehetasun guziak zorrozki lantzen ditu. Ez du neholako modarik segitzen. Berak du erritmoa markatzen, berak dio musikari belaunaldi oso bati bidea markatzen. Kontzertu bakoitzean, disko bakoitzean, ikus-entzuleari esperientzia zirraragarria eskaintzen dio.\nOregon estatuko YOB hirukoteak zortzigarren diskoa du. Doom metal musikan talde ospetsua da. Metal astun eta geldoaren folklorea itxuraldatu du eta dimentsio sentikorra, intimoa eta unibertsala eman dio, Amenra taldeak bezala, adibidez.\nOur Raw Heart diskoa katarsia lana da. Mike Scheidt taldeko liderraren hilabete luzeetako eriondoaren eta barne hersturaren emaitza da. Hausnarketarako eta kontenplaziorako gomita da. Eta kosmosaren zolatik hilkor xumeak deuseztatuko dituen metal musika masiboaren meteorito gogor bat da!\nDoom modernoaren panteoian, Sleep eta Neurosis taldeen ondoan kokatzen da YOB. 2008an argitaratu The Great Cessation maisulanaz geroztik, kultu talde estatusa irabazi du. Erabateko astuntasuna eta intentsitatea!


Gogorarazpen gutunak bidali zaizkie trakzio mekanikodun ibilgailuen gaineko zerga ordaindu gabe dutenei — Oñatiko udala\nGogorarazpen gutunak bidali zaizkie trakzio mekanikodun ibilgailuen gaineko zerga ordaindu gabe dutenei\n628 ibilgailu jabe dira oraindik zerga ordaintzeke dutenak\n628 lagun horiei epea amaitzear dagoenaren gutun bana bidali zaie udal bulegoetatik. 10 egun falta dira oraindik, zirkulazio zerga moduan ezagutzen duguna ordaintzeko borondatezko epea bete dadin. Apirilaren 25a baita horretarako azken eguna. Baina tartean Aste Santuko jai egunak daude eta jakinarazpenak garaiz iritsi daitezen pasa den aste amaieran bidaltzea erabaki da. Etxeetara, gaur-bihar bitarte iristea espero da. Kontuan izan, apirilaren 25a pasata zerga ordaintzeko dutenei, zigor ekonomikoa aplikatuko zaiela.\nOñatin ibilgailuen erroldan 7.833 ibilgailu daude une honetan, iaz baino 183 gehiago. Kopuru horretan, ohiko turismoz gain, kamioiak, autobusak, motorrak eta ziklomotoreak sartzen dira. Baita, zirkulazio zerga ordaintzetik kanpo geratzen diren nekazaritzako ibilgailu, erremolke txiki eta ezinduen jabetzapekoak diren ibilgailuak ere.\nTrakzio mekanikodun ibilgailuen gaineko zerga ordaindu behar duten gehienek, ordainketa helbideratuta dute eta kasu honetan kargua ere egina dago pasa den martxotik. Halakoetan dena den, bueltatzen diren erreziboak izaten dira. Horien titularrei, ordainketa helbideratuta ez dutenei bezala, ordaintzeko bide ezberdinak dituztela jakinarazten zaie bidali berri diren gutunetan: udaletxeko Herritarren Arreta Zerbitzutik pasa eta aurrez aurre edo orain makinen bidez; erakunde laguntzaile diren kutxa eta banketxetan, edota internet bidez. Azken kasu honetan ordainketa nola egin behar den xehetasunez agertzen da idatzian.\nUdalak, aurten ia 862.000 euroko sarrera izango du trakzio mekanikodun ibilgailuei aplikatu ohi zaien zerga kontzeptuan, iazkoaren pare.


Zaintza eta etxeko lanak – Iragarki Laburrak\nZaintza eta etxeko lanak\nEsperientzia eta erreferentziadun neska umeen zaintza edota etxeko lanak egiteko prest. Haur Hezkuntzako ikasketak ditut eta jaioberrien zein umeen zaintza eta etxeko garbiketan eskarmentu haundia. 670553149 Nerea\nSektorea: Pertsonen zaintza\nZarautzduela 2 ordu\nDonostiaduela 21 egun\nEibarduela hilabete bat\nZure ikerketa akademikoen itxura zaindu eta profesional bat emateko buru hausteak dituzu, ez dituzulako arte grafikoak dominatzen. Ez larritu, guk bi munduak ondo ezagutzen ditugu, eta ondorioz gure burua eskaintzen…\nLAN BILA HAURRAK ZAINDU, PARTIKULARRAK EMATEKO\nKaixo, zure haurrekin laguntzeko pertsona baten bila bazabiltza, jarri nirekin kontaktuan j! Haur hezkuntzak hezitzailea eta Haur hezkuntzako gradua ikasten ari naizen 22urteko neska euskalduna Ordiziarra naiz. Haurren zaintza, partikularrak…


2012-05-02, Mikel Huerga hizketan, Berria-n.\nAsteazkena, 2012ko maiatzak 2a.\nMikel Huerga. Xakeko Nazioarteko Maisua.\n«Gutxiago jokatzeak xakearekin gehiago gozatzen lagundu dit».\nEuskal Herriko aurreneko txapela irabazi berri du, Zornotzan, eta zoriontsu ageri da Mikel Huerga (Iruñea, 1989). Inoizko txapeldun gazteena da, eta txapelketan egon den maila goraipatu du: «Txapelerako bost hautagai geunden».\nEuskal Herriko txapelketa irabazi duzu 22 urterekin. Inoizko txapeldunik gazteena zara, ezta?\nOrain arte ez nengoen oso ziur, baina egiaztatu dut hala dela. Orain arte txapeldunik gazteena Santiago Gonzalez zen: Portugaleten irabazi zuen, 2004an, 23 urterekin. Gutxigatik lortu dut marka.\nEmaitza aldetik gorabehera asko izan duzu azken urtean. Euskal Herriko txapelketa prestatzeko garaian eragina izan du horrek?\nIazko udan, asko lan egin ondoren, emaitzak ez ziren onak izan, eta horrek eragina izan zuen nigan. Xakeari buruzko nire ikuspuntua aldatu zen. Momentu horretatik Euskal Liga jokatu dut bakarrik. Hor nire emaitzak ez ziren txarrak izan, baina ezta oso onak ere. Egia esanda, gutxiago jokatzeak xakearekin gehiago gozatzen lagundu dit.\nTorneoko hasiera ez zen ona izan.\nEuskal Herriko txapelketa oso gogorra da, eta lehen partidatik oso jende lehiakorraren aurka jokatzen da. Lehen txandan Alvaro Diaz egokitu zitzaidan, talentu handiko jokalaria, eta zuriekin jokatu arren, ez nuen ezer lortu irekitzean. Berak gogor jokatu zuen, eta nik kontuz ibili behar izan nuen. Berdinketa justua izan zen. Torneo horretan garrantzitsuena txandaz txanda eustea da, eta partidarik ez galtzea.\nTxapeldun izateko, ezinbestean David Astasioren aurka irabazi behar zenuen azken partidan, eta ondo hasi zinen. Hark, baina, partida askotan erakutsi du oso posizio zailak mantentzeko gai dela. Noiz hasi zinen pentsatzen puntu erabakigarria lortuko zenuela?\nFinalean abantaila apur bat neukan. Hala ere, nik estutu behar nuen. Astasioren 41. mugimendua ikusita, ondo sentitu nintzen. Norabidea galtzen ari zela iruditu zitzaidan, eta txapeldun sentitzen hasi nintzen. Hala ere, ez nintzen lasaitu, euforia horren erruz partida asko galdu izan ditut eta. Burua hotz mantendu nuen, eta saiatu nintzen presionatzen jarraitzen. Azkenean, jokaldi batzuen ondoren, haren posizioa erori egin zen.\nTorneoa beste batzuetan baino irekiagoa ikusi al duzu?\nTorneoa gero eta irekiagoa da. Nazioarteko Maisuak gure maila hobetuz joan gara, eta Mario Gomez Maisu Handiak lehen ateratzen zigun abantaila pixkanaka txikiagoa egin da. Gaur egun, bost faborito inguru dauzka torneoak, eta lehia oso berdindua egon da.\nMario Gomez nahiko atzean geratu da azkenean. Belaunaldi berriak kontrola hartu al du?\nMario jokalari handia da, eta benetan miresten dut. Haren lehiakortasun ahalmena oso handia da, baina teknologia berriek ez diote laguntzen. Beste jokalari guztiei, berriz, bai. Hala ere, Mario ez dago borrokatik kanpo.\nNoraino hel daiteke euskal jokalarien belaunaldi berria? Maisu Handi belaunaldi berri bat izango al dugu?\nGaraiak aldatu dira, eta dedikazioa ere bai. Euskal Nazioarteko Maisuen artean inor ez da xakelari profesionala. Denek lan edo ikasi egiten dugu. Horregatik, zaila ikusten dut Maisu Handiko titulua lortzea norbaitek. Agian, gutako batek edo bik lortuko du.\nEuskal Herriko Txapelketaren historian hiru aldiz lortu du nafar batek txapela. Zein da nafarren maila Euskal Herriaren barruan?\nNafarroa beti izan da hobea maila ertainean, goi mailan baino. Hala ere, denborarekin, izan ditugun bitarteko eta ahaleginekin, hobekuntza handia izan dugu. Gaur egun, Nafarroan maila altua dago. EAEn tituludun eta maila gehiago dago, baina nafarrak beti lehiaren barruan gaude. Harrobiari dagokionez ere, uste dut pozik egon gaitezkeela egindako lanarekin. Eskolako lizentziak askoz gehiago dira orain, klaseak ematen dira eta emaitzak gero eta hobeak dira. Mikel Ortega eta Iñigo Ortin aipatu behar dira, halaber, Espainiako txapeldun izan direlako, bakoitza bere mailan.


Zamudio bere Euskal Jaia berezia ospatuko du bihar. Deia, Noticias de Bizkaia\nZamudio bere Euskal Jaia berezia ospatuko du bihar\nAurten, nobedade bezala ‘Lagatzu Xtreme’ lehiaketa egongo da, proba fisiko, kultural eta musikalekin\nIazko Euskal Jaiaren parteideak. (Argazkia: Lagatzu Taldea)\nZamudio- Bihar Zamudiok bere Euskal Jaia ospatuko du, Lagatzu taldearen eskutik. Aurtengo edizioan, Lagatzu Xtreme lehiaketa izango du nobedade nagusi bezala. Lehiaketa honetan, bai proba fisiko, kultural eta musikalak edukiko ditu bere aktibitateen artean. Honetaz gainera, Mannequin Challengederitzon proba ere izango da ikusgai. Oroar, 250 bat lagunek parte hartuko dute modu aktiboan ekitaldi euskaldun honetan, kopuru esanguratsua, antolatzaileen arabera. “Kontutan izan behar da, Zamudiok 3.200 biztanle dituela”, diote.\nLagatzu Xtremea 10:45etan hasiko da Lehendakari Agirre plazan eta bertan, herriko koadrilek parte hartuko dute lehiaketa honetan. Taldeak osatzeko baldintza bereziak eskatzen dira: alegia, “12 partaide edukiko dituzte talde bakoitzak, eta genero bakoitzeko, 5 partaide izan behar dituzte”. Gutxienez, lagun bi izan beharko dira 50 urtetik gorakoak eta beste bi 12urtetik beherakoak. Lehiaketaren aurkezlea, Joseina Etxeberria irratiko esatari famatua izango da.\n“Egunean bertan argituko dugu sekretua. Bakar bakarrik esan dezakegu oso ikusgarria eta koloretsua izango dela. Esan dezakegu, bestalde, edonork egiteko moduko frogak izango direla. Ez dadila inor beldurtu”, diote Lagatzutik. - Patxi Arostegi


Erasmus+ programaren bitartez Europar Batasunak finantzatutako proiektu honetan, 5 herrialdeetako 8 bazkidek (Eslovenia, Errumania, Italia, Euskal Herria eta Alemania) hartuko dute parte 24 hilabetez (3/2021-2/2023). Proiektuaren helburua honako hau da:\ntrebetasun digitalei dagokienez, irakasleen eraginkortasuna hobetzea\nikasleek tresna digitalen erabilera hobetzea, Growth Mindset pentsamoldearen bitartez\ngurasoek tresna digitalekiko duten irudia hobetzea\neskoletan Growth Mindset pentsamoldearen aldeko joera zabaltzea\nirakaskuntza digitalerako Growth Mindset pentsamoldearen eredu praktiko bat diseinatzea\nCovid-19aren egungo pandemiaren ondorioz, Europa osoko eskolak irakaskuntza digitala aplikatu behar izan dute. Irakasle, ikasle zein gurasoek oso denbora gutxi izan dute aldaketa handi honetara moldatzeko. Aurrez aurreko irakaskuntzatik eskola birtualera egindako bat-bateko aldaketa honek zenbait eragozpen izan ditu, batzuk kanpoko arazoek eragindakoak (azpiegitura digital ezegokiak), beste zenbait trebetasun ezak eragindakoak (irakaskuntza digitalaren antolaketa, ikasleen parte-hartzea eremu digitalean) eta azkenik beste zenbait barne oztopo edo oztopo psikologikoen ondorioz sortutakoak (ezezagunari beldurra, norberarengan konfidantzarik ez izatea).\nRobert Bosch Stiftungek Alemaniako irakasleen artean egin berri duen inkesta baten arabera, irakasleen 2/3ek inolako prestakuntzarik jaso gabe irakaskuntza digitalera moldatu behar izan zutela diote. Ekipamendurik ez izateaz gain, irakaskuntza digitaleko tresnak erabiltzeko garaian dituzten gabeziak ere aipatu dituzte arazo nagusi bezala. Beste ikerketa baten arabera (Wübben-Stiftung 2019), Alemaniako irakasleen ia % 50ak irakaskuntzan tresna digitalen erabilera ez dela hoberena uste du. Hezkuntza digitalera behartutako eraldaketak ez du ezer egin zailtasunak horiek arintzeko.\nGure Erasmus+ proiektua trebetasunetan oinarritutako oztopo psikologiko horiek gainditzen saiatuko da. Irakaskuntza digitalaren eraginkortasuna nabarmen hobetu dezakegula ziur gaude, lehen aipatutako oztopoei trebetasunez heltzen badiegu. Growth Mindset pentsamoldea erabiliko dugu paradigma nagusi gisa trebetasun digital berriak eta irakaskuntza digitalarekiko jarrera positiboak garatzeko. Tresna digital inspiratzaile, prestakuntza interaktibo, gurasoekin lankidetza eta eskola-proiektuak garatzeko laguntza integralari esker, irakasleak inplikatu eta ikasleak motibatzea lortuko dugu. Horri esker, irakasleek irakaskuntza digitalari buruzko usteak aldatu, irakaskuntza-trebetasun berriak sortu, gurasoak inplikatu eta ikasleak motibatuko dituzte ikaskuntza-ingurune baten bitartez.\nHezkuntza digitalerako trantsizioak aurrera egingo du pandemiak jarraitu ala ez: gure ekonomia eta gizarte modernoak aldatzen ari dira “eraldaketa digitala” izenaz ezagutzen dugun mugimenduaren baitan. Eraldaketa horrek dagoeneko lanbide askori eragin die, eta beste asko laster egongo dira egoera berean. Hezkuntza-triangelu osoan Growth Mindset pentsamoldea garatzea funtsezkoa da gaur egungo eta etorkizuneko belaunaldiek hezkuntza-maila guztietan enplegu bat lortu ahal izateko.\nHerrialde bazkideetako bigarren hezkuntzako irakasleak dira gure proiektuaren helburu nagusia. Irakaskuntza digitalak irakasleei bakarrik eragiten ez dienez, ikasleak eta haien gurasoak ere kontutan hartuko ditugu (“hezkuntza-triangelu” ezagunaren hiru atalak). Hedapen-ekitaldiei esker, irakaskuntza digitala erabiltzen duten Europako irakasleengana iritsiko gara. Proiektuak irakasle eta ikasleengan izango du eraginik handiena. Beste onuradunetako batzuk ikasleen gurasoak eta irakasleen trebetasunekin lan egiten duten prestatzaileak izango dira. Sortuko dugun azken ekoizpena bereziki interesgarria izan liteke hezkuntza kurrikulumak diseinatzeaz arduratzen direnentzat, izan ete Growth Mindset pentsamoldearen printzipioaren arabera ikaskuntza digitalerako ebidentzian oinarritutako eredu bat garatzea baita proiektu honen helburuetako bat.


Azala » Bloga » ZICLA Ekonomia Zirkularrari buruzko nazioarteko ikastaro batean.\n26 Urr, 2021 | EKONOMIA ZIRKULARRA | 0 comments\nUrriaren 25ean, ZICLAk berriro parte hartu zuen Montevideoko Unibertsitateko (Uruguai) Ekoizpen Garbiago Baterako Zentroak (CMPL) antolatutako Ekonomia Zirkularreko nazioarteko ikastaroan, Nafarroako Unibertsitatearekin eta Kolonbiako Javeriana Unibertsitatearekin batera.\nIkastaro hau beren lantokietan ekonomia zirkularra ezagutu eta aplikatu nahi duten enpresa, industria eta profesional independente guztiei zuzenduta zegoen.\nIkastaroaren helburua parte-hartzaileak ekonomia zirkularraren estrategietan trebatzea zen, erakunde bat paradigma berri horretara egokitutako enpresa bat bihurtzeko beharrezkoak diren ezagutzak eskuratzeko.\nAurten Espainiako enpresa hauek parte hartu dute ikastaroan:\nZICLA: hirientzako produktu birziklatuen ekoizpena (Goio Borge).\nMotorlan: motor elektrikoen bilketa, konponketa eta salmenta (Mikel Serrano).\nKoopera: gizarte-bazterkeriako egoeran edo arriskuan dauden pertsonak gizarteratzea eta laneratzea, ingurumen-zerbitzuetako jardueren, berrerabilpenaren eta birziklatzearen bidez, batez ere arropa (Zuriñe Fernández).\nZyrcular Foods: landare-proteinetan oinarritutako elikagaien ekoizpen eta banaketa jasangarria (Santi Aliaga).\nZICLA-n, Ekonomia Zirkularrarekin konprometitutako enpresa den aldetik, hiriek eta hiriekin lotutako jarduerek sortzen dituzten hondakin balorizagarriak material berrietan eraldatu ahal izateko lanean ari gara 2005etik. Konpromiso horren ondorioz, ZICLA ekonomia zirkularrean erreferenteak diren enpresen Top 10ean dago, Gobernantza eta Ekonomia Aplikatuko Koordenatuen Institutuaren arabera. Gure web orriko hondakinekin egindako berrikuntzaren atalean, Ekonomia Zirkularrean inskribatutako ekintzen adibide garbiak diren proiektu ugari aurkituko dituzu.\nZICLA-n uste dugu Ekonomia Zirkularreko nazioarteko ikastaroa bezalakoak eta horietan enpresen parte hartzeak, enpresa-jarduera jasangarriagoa sustatzeko modu bat dela, bai ingurumenaren, ekonomiaren eta gizartearen ikuspegitik.


Arriskuan dauden espezieak gordetzeko ADN-bankua - Elhuyar Aldizkaria\nHasiera » Albisteak » Arriskuan dauden espezieak gordetzeko ADN-bankua\nArriskuan dauden espezieak gordetzeko ADN-bankua\nAnimalia-talde bat desagertuko balitz, baliteke hurbil dauden espezie-talde guztiak batera desagertzea eta aldez aurretik lortutako biodibertsitatea arriskuan jartzea. Horregatik, arriskuan dauden espezieak zaintzeko ehun-laginak eta material genetikoa gordetzea proposatu dute.\nDesagertzearen efektuak kuantifikatzeko saiakuntza gehienek aipatzen dutenez, ugaztun- eta hegazti-espezieak ustekabean desagertzen dira. Horregatik, hegazti-talde bat desagertzea ez litzateke oso arriskutsua izango, hurbileko espezieek bizirik iraungo lukete eta. Dena dela, Londresko Imperial College-ko Andy Purvis-ek deskribapena baikorregia dela dio, arriskuan dauden espezieek elkarren arteko erlazioak baitituzte.\nTxinpantzea, lehoia eta errinozeroa desagertzeko arriskua duten animaliak dira. Espezie hauek desagertuko balira, 85 ugaztun-genero eta 38 hegazti-genero galduko lirateke; 850 milioi urteko historia bertan behera geldituko litzateke. Hortaz, animalia-talde bat desagertzen denean, erlazio estua duten beste espezie batzuk ere desagertzen dira, antzeko faktoreekiko zaurgarriak baitira.\nArriskuan dauden espezieak gordetzeko biologo-talde bat nazioarteko ADN-bankua antolatzen ari da. Honen buru Oliver Ryder dago, Kaliforniako San Diegoko Zoologia Elkartean Arriskuan dauden Espezieak Ugaltzeko Zentroan diharduena.\nRyder-en ustetan, ez litzateke posible ADN garbitik espeziea berriz sortzea, baina organismoen artean ADNa transferituta, ezaugarri baliagarriak garraia daitezke, hainbat gaixotasunen aurkakoak, adibidez.


Dena prest dago larunbateko traineru-jaitsierarako - Orioko Udala\nDena prest dago larunbateko traineru-jaitsierarako\nOtsailaren 19an aurkeztu zuten Arraunetxen Oriaren traineru-jaitsieraren aurtengo edizioa. Larunbatean jokatuko da, errioan, 16:00etan hasita. Aurtengoa 26. edizioa da.\nAurkezpenean parte hartu zuten: OAEko presidente Iosu Esnaolak, Orioko alkate Anuska Esnal Olidenek, Orioko Udaleko Kirol batzordeburu Jose Angel Iparragirrek eta Babyauto etxeko ordezkari Ibon Mazak. Larunbateko estropadarekin bukatuko da Arraunketa Elkartearen eta Babyautoren arteko lankidetza eta, hori dela eta, Iosu Esnaolak eskerrak eman zizkion Babyautoko ordezkariari, eta oroigarri bat oparitu, azken hamar urteotan Orioko arraunlariei emandako babesagatik.\nEuskal Herri osoko eta kanpoko traineruak\nGuztira 91 ontzik parte hartuko dute jaitsieran eta, osotara, 1.200 arraunlari inguru lehiatuko dira, toki askotatik etorriak: Ipar eta Hego Euskal Herriko herrietatik, Alacantetik, Galiziatik, Kataluniatik…\nProbak indarra hartu du traineruen egutegian, aukera ona izaten delako neguan egindako lanaren lehen emaitzak ikusteko.\nProbarako bi ibilbide daude:\n4.000 metrokoa, Sariakolatik abiatzen dena, Mediterraneoko ontzientzat eta emakume, jubenil eta beteranoentzat\n6.000 metrokoa, Mapiletik (Aginaga) abiatzen dena, maila absolutuko traineruentzat.\nArraun-festa eta inauteriak, eguerditik hasita\nArraun Elkartea eta Udala elkarlanean aritu dira larunbateko ekitaldiak antolatzeko. Kontuan hartuta Inauteriko larunbata dela, egun osoko festa izango da. Eguerdian hasita, fanfarre bat ibiliko da kalez kale giroa jartzen eta, 13:00etatik aurrera, Arraun Elkarteko boluntarioek marmitakoa eta sagardoa banatuko dituzte Ibai Ondoko plazatxoan, errio ondoan.\nEstropada, berriz, esanda bezala, 16:00etan hasiko da.\nIkusi hemen egun osoko programa:


Maitasunetik erortzearen beldur? 3 estrategia sinplek lagun dezakete - Maitasuna Eraikitzen Ezkontzan\nDibortziorako Dokumentuak Eta Inprimakiak HornitzeaOspetsuakEzkontzarako Eta Familia Bizitzarako AholkuakLagundu Dibortzioarekin Eta AdiskidetzearekinEzkontza Eta Familia Bizitzako AholkuakEzkontza ZergakOndare PlangintzaIritziakHarremanaAholkuak Eta Ideiak\nNagusia / Maitasuna Eraikitzen Ezkontzan / Maitasunetik erortzearen beldur? 3 estrategia sinple hauek lagundu dezakete\nMaitasunetik erortzearen beldur? 3 estrategia sinple hauek lagundu dezakete\nZure bizitza norbaitekin konpartitzea ederra bezain korapilatsua izan daitekeen fenomenoa da. Egunero aukera eta erabaki amaigabeen aurrean aurkitzen gara, hau da, bazkideengandik gertuago edo haiengandik urrunago eraman gaitzaketen aukerak.\nHainbeste gertatzen ari denez, nola egon daiteke gutako edonor ziur goiz batean esnatuko ez garela eta gure beste esanguratsua baino orri desberdin batean gaudela konturatzeko? Gainera, zer dagoeneko bagaude?\nZoritxarrez batzuentzat 'maitasunetik erortzea' kexa arruntegia da. Zorionez, estrategia sinple batzuk daude hori gerta ez dadin edo maite duzun pertsonarengandik urruntzen sentitzen bazara, bide onera itzultzeko.\nsexu zoroa emaztearekin\n1. Praktikatu esker ona\nArrazoi ugari daude jendeak kritika eredu batean sartu eta desberdina izatea nahi zuten gauza guztiei buruz amets egitea.\nBatzuentzat gerta liteke kanpoko faktoreek (lan karga handia, osasun arazoak, finantza arazoak, beste familiarekin eta lagunekin izandako drama, etab.) Zure pentsamoldea oztopatzen dutenean eta estresa eta antsietatea bezalako emozio negatiboak zure bizitzan sartzea eragiten dutenean.\nBerezkoa da errua jarri nahi izatea eta, batzuetan, zer egiten ari garen konturatu ere egin gabe, gure ezkontideak su gurutzean harrapatuta geratzen dira.\nZure arreta zure bikoteak etxeko lanetan laguntzeari uko egin beharrean, dieta osasungaitzean, behar duzun garaian zuretzako laguntzarik eza edo zure buruak joera izan ohi duen edozein gauza bideratu beharrean, egin ahalegina estimatzen dituzun gauzak.\nZiurrenik zure bikoteak egiten duen zerbait dago (atea lotaratu aurretik blokeatzea edo telebistako urrutikoa eskua ematea oinak altxatu ondoren bezain txikia dena) zure ikuspegia aldatzea aukeratu dezakezu.\nzure ezkontideak dibortzioa antolatzen ari dela adierazten du\n2. Ardura hartu\nDenok entzun dugu 'inor ez da perfektua' topikoa. Akatsen bat egin dugunean desbideratzeko erabili ohi da, baina errealitatea egia dela da! Inor ez da perfektua. Horregatik da garrantzitsua akatsen bat egin dugunean aitortzeaz gain, horren ardura hartzea.\nAdibidez, agian iruzkin oldarkor pasibo batzuk egiten ari zara lurrean utzi zen arropa garbiaren zikin horri buruz, edo agian kezkatuegi egon zara egunak igaro direla maitasuna erakutsi zenuenetik.\nDesbideratu beharrean, hartu akatsen jabe.\nGure ekintzen jabetza hartuz gero, gauza batzuk gerta daitezke.\nGizakia izateagatik geure buruari errukia emateko aukera dugu. Hori dela eta, besteekiko gizakia izateagatik errukia izateko gaitasuna areagotzen du.\nGure bikotekideari gure jarraibidea jarrai diezaiokegu eta haien gabezien erantzukizuna har dezakegu.\nNorberaren hazkuntzarako aukera da. Lehen urratsa hobetzeko tartea dagoela onartzea da!\nKomunikazioa da zirkulazio osoa. Zure bikoteak eskertzen dituzun gauza batzuk identifikatu ondoren, esan iezaiezu! Positibitateak positibotasun gehiago sortzen du.\nAukera ona dago zenbat eta gauza gehiago eskertzen egon behar duzun nabaritzen hasten zarenean, orduan eta gehiago eskertzeko gauza berri berriak agertuko dira bat-batean zure bizitzan. Aukera ona dago, zure bikoteari ohartu zarela esaten badiozu berriro egiteko!\nGainera, zure bikotearekiko deskonektazio bat sentitzen baduzu, haiekin partekatzea lan beldurgarria izan daiteke, baina aberasgarria ere izan daiteke. Zure pentsamendu, sentimendu edo jokabideen inguruko aldizkako elkarrizketak izateak —harro sentitzen zaretenez eta harro ez zaudenez— zure buruarekin bat egiten jarrai zaitzake eta zure bikotearekin lotzen lagun zaitzake.\nEzkontza ez da beti erraza. Hilabeteak eta urteak joan ahala, jende gehiena pista batetik bestera ateratzen da. Hori gertatzen bada, ondo dago. Batzuetan aholkularitza profesionala bilatzeak lagun dezake. Beste batzuetan, hiru urrats sinple hauek bezalako neurri txikiagoek lagundu dezakete.\nsenarrak deprimitu egiten nau\ngoizeko sexu gertaerak


egilea aritzbaleuko\ton 23 abendua, 2015 15 urtarrila, 2016\nFilmaren pase itxia, eta laister zinemetan!\negilea aritzbaleuko\ton 21 abendua, 2015 21 abendua, 2015\nBai, filma ia ia prest dago hurrengo egunotan ikusteko eta horregaitik pase itxi bat antolatu genuen EITBko egoitzan Telemaratoiaren egunean, gaixotasun arraroak bultzatzeko helburuarekin. Hemen dituzue argazki batzuk!\nBALEUKOko DIRU-SARRERAK FEDERentzat\negilea aritzbaleuko\ton 8 abendua, 2015 8 abendua, 2015\n“Olentzero eta Amilaren sekretua” gure zinemetan ikusteko aukera laister edukiko dugu!\nEta gogora ezazue, Baleukok txarteldegian lortutako diru-sarreren %100-a, FEDER elkartearengana joango dela. (Federek gaixotasun arraroak sufritzen dituzten pertsonak eta bere familiak biltzen ditu)\negilea aritzbaleuko\ton 23 Iraila, 2015 23 Iraila, 2015\nIrailaren 22an, Donostiako Zinemaldiaren astean, Olentzero eta Amilaren Sekretua filmearen aurkezpena egin genuen. Bertan egon ziren Barbara Goenaga, Jon Plazaola, Gorka Aginagalde, Juan Carrión (Feder-eko presidentea) eta Gorka Vazquez zuzendaria. Hemen atzoko argazki batzuk:\negilea aritzbaleuko\ton 22 Iraila, 2015 24 Iraila, 2015\nOLENTZERO ETA AMILAREN SEKRETUA-ZINEMALDIKO TEASER\negilea aritzbaleuko\ton 22 Iraila, 2015 22 Iraila, 2015\nOLENTZERO ETA AMILAREN SEKRETUA-ren Making Of-a ikusgai\negilea aritzbaleuko\ton 21 Iraila, 2015 21 Iraila, 2015\nBARBARA GOENAGA, JON PLAZAOLA, GORKA OTXOA, MIREN IBARGUREN ETA GORKA AGINAGALDE\nLuxuzko aktoreekin izan gara Olentzero eta Amilaren Sekretua bikoizten. Barbara Goenaga Amila izango da, Gorka Aginagalde Lorentzoren papelean sartu da, Gorka Otxoa berriz Fede izango da, Jon Plazaola Tximas eta Miren Ibarguren Mai.\n“Olentzero eta Amilaren sekretua” Zinemaldian argitzen hasiko da Barbara Goenaga, Jon Plazaola eta Gorka Aginagalde gure antzezle ezagunenetarikoak buru izango dituen talde batek prentsaurrekoa eskainiko dute datorren irailak 22an Keler espazioan arratsaldeko 5etan. Filmeko pertsonaiei ahotsa eman dieten antzezle biak ez dira bakarrik izango. Bertan izango dira ere Gorka Vazquez zuzendaria, Egoitz Rodriguez ekoizlea eta Juana Mari Saénz, FEDER Euskadiko ordezkaria. Olentzeroren gure 5. film honek gaixotasun arraroen elkartearen (FEDER) ezinbesteko kolaborazioa izan du bai ekoizpenean bai eta gidoiean ere (Xegun Altolagirre, Gorka Vázquez eta Roberto Alfaro). Laguntza honi esker istorio zoragarri bat sortu dugu, alegiazko mundua eta ezagutzen dugun mundua lotzen dituen istorio magikoa. Gaixotasun arraroak pairatzen dituzten haurren mundu horretara gerturatzeko uztarketa hau sentikortasun handiarekin egin da, alegiazko istorio baten bidez, ametsen mundu batera jauzi eginez. Pertsonaiak gizatasunez betetzea lortu duten antzezleen garrantzia ezin aipatu gabe utzi. Beraiek izan dute pelikulako pertsonaiak bizitasunaz eta energiaz betetzeko ardura. Gaixotasun arraroak pairatzen dituzten pertsonaiak. “Kristalezko hezurren” gaixotasuna duena eta mundu errealean erreferentziak dituena. Prentsaurrekoan izango diren antzezleaz gain, Miren Ibargurenek eta Gorka Otxoak ere parte hartu dute bikoizketa lanetan. Olentzerok, gure haurtzaroko euskal imaginarioko erreferentziazko pertsonaiak, modu honetan heltzen dio hain sentikorra eta unibertsala den gai honi. Des-dramatizatzea du helburu, gerturatzea, gure inguruan dagoen mundu hori ezagutu araztea, sentsibilizatzea . Hori da gure Olentzero berriaren balio erantsia, balio unibertsalen transmisioan betiko laguna. Pelikula oraindik ekoizpen prozesuan dago, post produkzioan hain zuzen ere. Hala ere, berehala ikusi ahal izango dugu filmaren trailerra, bai eta filmaren abestia ere. Irailaren 22an bertan filmaren web-ean eskuragarri izango dira euskaraz eta gazteleraz.


Familien aurrezki-tasa 1,6 puntu jaitsiko da aurten, %7,4ra arte, Caja Madriden arabera. | Consumer\nFamilien aurrezki-tasa 1,6 puntu jaitsiko da aurten, %7,4ra arte, Caja Madriden arabera.\nJaitsiera hori finantziazio-baldintza onei zor zaie, historikoki interes-tasa txikiak izan baitira.\nFamilien aurrezki-tasa, aurten, 1,6 puntu jaitsiko da errenta erabilgarritik, % 7,4ra arte; 2004an, berriz, % 9 zen, eta duela hamar urte, % 14,5. Caja Madrideko Ikerketa Zerbitzuak dioenez, familien finantziazio-baldintza onuragarriek —historikoki interes-tasa txikiak izan arren— azaltzen dute familia-aurrezkia etengabe okertzea.\nLan-merkatuaren sendotasunari eta interes-tasa txikiei dagokienez, familien zorra 651.000 milioi eurokoa izan zen bigarren hiruhilekoan, 2004ko epe berean baino %18,2 handiagoa, hau da, etxeetako errenta gordinaren %106 eta Barne Produktu Gordinaren (BPG) %75, iazko ekitaldiaren amaieran baino lau puntu gehiago.\nZorpetze handi horrek egoera ahulagoan jartzen ditu familiak, lan-merkatua okertu egin baitaiteke edo tasak igo, baina ondare-egoerak “sendoa” izaten jarraitzen du, familien zorra haien finantza-aktibo guztien %45,3 baita, Caja Madrid-ek dioenez, familien finantza-aberastasun garbia %3,1 hazi zen bigarren hiruhilekoan (785.576 milioi euro).\nHala, erakundeak adierazi du etxebizitzen finantziazio-beharra BPGaren %1era irits daitekeela lehen aldiz 2005ean, ia 9.000 milioi euro; beraz, familien finantza-aurrezkia (finantza-eragiketa garbiak) tasa negatiboan egongo litzateke, urteko lehen hiruhilekoan finantziazio-beharra 4.685 milioi eurokoa izan ondoren, hau da, 2004. urtean baino %43,7 okerragoa.\nHala, Caja Madrid-ek azaltzen duenez, 2004az geroztik behatutako joera berresten da; horren arabera, familiek alde batera utzi dute ohiko aurrezte-funtzioa, eta, horren ordez, finantzatzeko beharra eta finantza-aurrezkiaren tasa negatiboa dute.\naurrezki familiak tasa


Bihotzetik modulu didaktikoaren laburpena by Baketik - Issuu\nBihotzetik modulu didaktikoa. Laburpena\nB. Abiapuntuak Giza eskubideen urraketen biktimekiko elkartasunari buruz ikasleek egin beharreko ariketak deskribatu aurretik, ibilbide honetako abiapuntuak aztertuko ditugu une batez: helburuak, funtsezko edukiak, erabiliko ditugun euskarri didaktikoak eta, azkenik, bi biktimaren idatzizko lekukotasunak.\n1. Helburuak Helburu orokorra 路Baliorik gorenak giza duintasuna, elkartasuna eta, indarkeriaren aurrean, bizikidetzaren aldeko konpromiso etikoa direla irakatsi behar zaie. Berariazko helburuak 路Iragana berrikusi egin behar da, ikuspegi kritikoarekin, giza eskubideen urraketen zergatia ezagut dezaten (jakintza prebentiboa). 路Biktimekiko enpatia eta elkartasuna (irekia, aurreiritzirik gabea) bultzatu behar da. 路Geure ikasleen mundua humanizatzen, hobetzen eta berradiskidetzen lagundu behar dugu.\n2. Garatu eta erabili beharreko funtsezko edukiak Bihotzetik modulu didaktikoaren eduki didaktikoak hiru multzotan daude banatuak: iragana, oraina eta geroa. Garapenak, berriz, errazak, zorrotzak eta balio unibertsalekoak dira, ahalmen didaktiko handikoak. Eduki horiek (atal honetan laburbilduak) Bigarren Hezkuntzako 4. ikasturteko gazteen (15-16 urte) adinera eta hizkerara egokitu ditugu (ikus 5. koadroa).\nIragana eta giza duintasuna 1960tik 2010era bitartean, geure herrian, bizikidetzari buruzko zailtasunak, eztabaidak, zatiketak, interpretazioak eta irizpideak bitarteko ez-etikoen eta ez-demokratikoen erabilerarekin nahastu eta larriagotu ziren. Ondorioa: indarkeriaren, terrorismoaren eta giza eskubideen urraketen biktima-zerrenda luzea (datu zehatzak azalduko ditugu). Honegatik gertatu ziren giza eskubideen urraketa horiek: taldeen eta gizon-emakumeen arrazoiketan lehentasuna eman zietelako beren ideiei, kausei edo helburuei, balio nagusia eta unibertsala den giza duintasunaren gainetik.\nOraina eta enpatia Biktimek jasandako sufrimenduari eta injustiziari dagokionez, enpatiari lotu behar zaio oraina, hots, besteen sufrimendua geurea balitz bezala sentitzeko gaitasunari, sufrimendu horren eragileei eta ondorioei ekiteko. Hurkoaren sufrimenduekiko geure enpatia-gaitasunaz ohartzeak bizitza\neta giza duintasuna sakratuak direla erakusten eta sentiarazten digu. Hezkuntzari dagokionez, biktima guztiei adierazi behar zaie elkartasuna, salbuespenik gabe. Plurala eta doakoa izan behar du elkartasunak, eta erasotzaileen zein biktimen arrazoi nahiz jarrera politikoetatik aparte hedatu behar da, gizatasun- eta unibertsaltasun-pedagogia oinarrizkoa baita, inolako sektarismorekin edo salbuespen-justifikaziorekin bateraezina.\nGeroa eta bizikidetzarako erreferentziaesparru etikoa Geure gatazkei ekitean, aurkariari etiketa jartzea eta etsaitzat jotzea izan da joera hedatuena. Gizaki baino lehen, deskalifikazioa da geure aurkaria. Diagnostiko horrek erabat baldintzatzen du gatazka ikusteko geure era. Muturrera eramanda, etiketaren paradigmak etsaiaren irudia ekarri ohi du; hots, etsai-etiketa jartzen diogu aurkariari. Hain handia egiten dugu etiketa hori, ezen aurkaria ez dugun jada ikusten gizaki legez, kendu egiten diogun gizaki izaera. Geure dogmaren segurtasunaren eta hura gauzatzeko gogoaren artean ipini zaigun txorimalo modura ikusten dugu. Hortik aurrera, indarra erabiltzeko justifikatua ikusten dugu geure burua. Indarkeria prebenitzeko eta bizikidetza berreraikitzeko, erreferentzia-esparru etiko bat jorratu behar du hezkuntzak. Erreferentzia-esparru horrek lau ikaskuntza-esperientzia hauek ditu oinarri: izaera mugatua, esker ona, kontzientziari entzutea eta giza duintasuna. 16\nBihotzetik modulu didaktikoaren laburpena\nBihotzetik modulu didaktikoa euskal auzian izandakogiza eskubideen urraketen biktimemiko elkartasuna ikasgeletan aplikatzeko pedagogia-propo...


Kirolak EITBn: Arrauna, pilota eta txirrindularitza, uztailaren 31n eta abuztuaren 1 eta 2an, zuzenean\nArrauna, pilota eta txirrindularitza, asteburuan, zuzenean, EITBn\nBilboko Bandera eta Santurtziko Ikurrina, CaixaBank Masterseko bi partida, Donostiako Klasikoa eta Getxoko Sari Nagusia izango ditugu ikusgai ETB1en eta eitb.eus-en.\nArraunak, esku pilotak eta txirrindularitzak osatuko dute asteburuko kirol eskaintza ETB1en eta eitb.eus-en.\nTraineru estropaden Euskotren eta Eusko Label ligetako 9 eta 10. jardunaldiak izango ditugu ikusgai larunbat arratsaldean (17:45ean) eta igande goizean (11:30ean): Bilboko Bandera eta Santurtziko Ikurrina.\nPilotari dagokionez, CaixaBank Masterseko 3. jardunaldiko bi partida eskainiko dira: larunbatean, Zeanuritik, Altuna III-Aranguren / P. Etxeberria-Albisu; igandean, Oñatitik, Jaka-Tolosa / Peña II-Rezusta. Larunbateko jaialdia 22:00etan hasiko da Dario-O. Etxebarria / Zubizarreta III-Uriondo norgehiagokarekin eta igandekoa 17:00etan Agirre-Erasun / Elordi-Bikuña neurketarekin.\nAzkenik, bi txirrindularitza hitzordu izango ditugu asteburuan: Donostiako Klasikoa larunbatean eta Getxoko Sari Nagusia igandean. Donostian, goizean, 12:00etan, emakumeen proba jokatuko da eta arratsaldean, 15:00etan, gizonezkoena. Getxoko probaren emankizuna ETB4n hasiko da 12:00etan eta ETB1en jarraituko du 15:00etatik aurrera.


Nire enpresa nazioartekotzearen alde onak eta arriskuak — LABORAL Kutxa\nNire enpresa nazioartekotzearen alde onak eta arriskuak\n15 maiatza, 2020 | argitaratuta LABORAL Kutxa\nDigitalizazioari esker, planeta merkatu global bat da, eta enpresek euren lehiakortasuna bermatzeko erabili behar dute merkatu hori. Barne-merkatuetan lehia handia dago, eta, hortaz, ia ezinbestekoa da enpresa bat nazioartekotzea, konpainia handientzat ez ezik ETE-entzat ere.\nDuela urte gutxi, prozesu hori korapilatsua eta garestia zen; gaur egun, berriz, errazagoa eta merkeagoa da, teknologia berriei eta globalizazioari esker. Dena den, garrantzitsua da erabaki bat hartu aurretik alde on eta arrisku guztiak kontuan hartzea.\nNire enpresa nazioartekotzearen alde onak\nNazioartekotzeko urratsa egitea erabakitzearen punturik garrantzitsuenak laburbiltzen ditugu:\nLehiakortasuna handitzen du. Produktuak eta zerbitzuak esportatzen dituzten enpresek produktibitate-indize handiagoak lortzen dituzte, eta horrek euren negozio-bolumena % 50eraino haztea eragin dezake.\nEnplegu kualifikatuagoa eta hobeto ordaindua sortzen du. Nazioartekotutako enpresak lehiakorragoak dira, eta negozio-bolumen handiagoa dute, eta, beraz, okupazio handiagoa eta kualifikazio-maila handikoa sortzen duten\nHobeto eusten die krisi-zikloei. Euren merkatua dibertsifikatzea lortzen duten enpresak hobeto prestatuta daude kontrako ziklo ekonomikoei aurre egiteko.\nNegozio-aukera berriak lortzen ditu. Beste herrialde batzuetara joatean, litekeena da aukera berriak aurkitzea, hazteko ahalmen handiagoa duten merkatuetan.\nAukera ematen du ekoizpen-jardueraren zati bat kostu txikiagoak dituzten beste herrialde batzuetara eramateko. Garraio-gastuak eta logistika-gastuak murriztu ditzakegu, baldin eta herrialde horretan ekoizteko behar ditugun baliabide materialak badaude.\nKonfiantza sortu eta marka-posizioa indartzen du. Nazioartekotzea balio positiboei lotuta dago; oso balio baliagarriak dira gure produktuaren edo zerbitzuaren berri emateko. Nazioarte-mailan ezagunenak diren markek gehien erakartzen dituzte bezero potentzialak.\nHorri guztiari erakunde publikoek eta instituzioek ematen duten babesa gehitu behar zaio, herrialdeko produkzio-ehuna indartzen laguntzen baitute. Horretarako, laguntzak eta pizgarriak ematen dituzte, eta munduko hainbat eskualdetan dauden merkataritza-bulegoen laguntza eskaintzen diete enpresa-erakundeei, lanean hasteko behar dituzten izapideekin laguntzeko. Arrazoi horiek dira enpresa bat nazioartekotzearen arrazoiak laburbiltzen dituzten alderdi positiboak.\nNire enpresa nazioartekotzearen arriskuak\nBaina denak ez dira alde onak. Enpresa bat nazioartekotzeak hainbat arrisku ere badakartza berekin:\nEspezializazioa behar duen prozesu konplexua da. Merkatu berrietan espezializatutako esportazio-departamentu bat sortzea gomendatzen da.\nEnpresa-kultura desberdinek funtzionamendu-zailtasun asko eragin ditzakete. Lan egiteko, pentsatzeko eta komunikatzeko moduak desberdinak izan daitezke, baita kontsumitzaileen interesak eta gustuak ere.\nEgoitzaren eta ordezkaritzen arteko distantziak eraginkortasunik ezak sor ditzake; adibidez, salgaien garraioan edo hornitzaileekiko, banatzaileekiko eta kontsumitzaileekiko komunikazioan.\nEzegonkortasun soziopolitikoaren edo ekonomikoaren arriskuak eragina izan dezake instalazioaren funtzionamenduan eta kontsumitzaileen erosahalmenean.\nGobernuen muga-zergen arloko politikak eta politikak protekzionistak oztopo garrantzitsua izan daitezke negozio-aukeretarako.\nNazioarteko merkatura abiatu aurretik, enpresa batek ezin hobeto ezagutu behar du bere produktua, baita zein sektoretan hedatu nahi duen ere, eta arretaz aztertu behar ditu estrategia horren inguruko alderdi guztiak. Nazioartekotzearen alde onak eta alde txarrak laburbildu ondoren, enpresa bat nazioartekotzeko gakoak hurrengo artikuluan aztertuko ditugu, eta hori gauzatzeko aukerak eta herrialdeak.\nLABORAL Kutxan esperientzia handia dugu nazioarteko merkatuetan eta enpresak nazioartekotzeko prozesuetan. Nahi duzun lekura iritsi ahal izango zara, nazioarteko negozioan adituak diren gure espezialisten aholkularitzarekin eta nazioarteko bankuekin indarrean ditugun akordioei esker.


EAJ-PNV: EBBren oharra Espainiar Gobernuko neurri ekonomikoen aurrean\nEBBren oharra Espainiar Gobernuko neurri ekonomikoen aurrean\nEuzko Alderdi Jeltzaleak adierazi egiten du biziki kezkatuta dagoela, Espainiar Gobernuko Ministroen Bilkurak iragan den ostiralean onartu zituen doikuntza neurriek ekonomian eta gizartean izango dituzten eraginengatik. EAJ-PNVk uste du neurri horiek bidegabeak eta atzeragarriak direla, bereziki bizi dugun atzeraldi ekonomikoan, non enplegua suntsitzen ari den.\nZentzu horretan, Euzko Alderdi Jeltzalearen Euzkadi Buru Batzarrak Espainiar Gobernuak onartutako ekimenei buruzko azterketa monografikoa egin ostean, eta euskal gizartetik datorkion ardura bereganatuta, zera onartu du:\n1.- Euzko Alderdi Jeltzaleak dagokien erakundeetan, Gorteetan hain zuzen ere, espainiar exekutiboak onartutako erret lege dekretuetan planteatutako neurriei aurre egitea, behin betiko onartzearen kontrako oposiziorik aktiboena planteatuz.\n2.- EAJ-PNVren ardurapeko kargu instituzionalei, eskumen propioa duen gaietan, Espainiar Gobernuak onartutako akordioetatik askatzea eskatzea. Politika propio hauek, euskal errealitateari lotuta, zerga politikan arauak egiteko dugun gaitasunari lotzen dira ( bereziki PFEZ eta Sozietateen gaineko Zerga) eta, era berean, mendekotasun egoeretarako gizarte prestazioen oinarrizko mantentzeari.\n3.-Onartu diren neurri hauek hiritarren artean izango dituzten ondorio zuzenek eragiten diguten kezkaz gain, Euzko Alderdi Jeltzaleak Espainiar Gobernuak alde bakarretik mantentzen duen politikak birzentralizatzeko dakarren jokaerarekiko gaitzespenik sendoena adierazi nahi du. Euskadik Estatuarekin mantentzen du ekonomia-finantza arloko harreman sistema bat, Espainiar Gobernuak behin eta berriz saihestu nahi izan duena; eta negoziatzeko eta akordioetarako borondaterik gabe, nahita urratu du onartutako Lege Organikoan sustraitzen den, eta herri honetako hiritargoak erreferendumean berretsi duen autogobernua. Errealitate honen aurrean, Eusko Jaurlaritzak ez du behar bezala erantzun, ez du bere betebehar instituzionala bete.\nEspainiar Gobernuaren aldetik adierazi den aldebakartasun hau berehala amaitu beharko da, eta premia osoz deituko da Kontzertu Ekonomikoaren Batzorde Mistoa,bera baita Estatuaren eta Euskadiren arteko negoziaketa organoa.\n4.- Helburu ekonomikoak betetzeko, ezinbestekoa da benetazko errealitate ekonomikoa ezagutzea. Behin eta berriro eskatu diogu Euzko Jaurlaritzari gardentasun osoz bere kontuen berri emateko. Gaur eskakizun hau berresten dugu.\n5.- Euzkadi Buru Batzarrak, hurrengo ostiralean,hilak 20, ohiz kanpoko bilera izango du erakundeetan dituen ordezkariekin, doikuntza plan gogor honen ondorioak leuntzeko proposamenak zehazten joateko; eta bereziki ,Euskadin hazkunde ekonomikoa eta enplegua errazteko eta ahalbidetzeko ekimenak planteatzeko, hazkunde hori baita oraingo egoeran dugun lehen helburua.\nItxaso Atutxa: �Konpromiso argia dugu hiritarrekin" Prentsa oharra\nBilbao: �Alderdien arteko bileran urrats handia eman zen PFEZ eta Sozietateen gaineko Zergaren erreformarako epeak ezarriaz" 146 orrialdetik 1.a


“Hitzargune” kanpainaren informazioa\nZer da? / Zertan datza?: Euskaraz funtzionatzeko baliabideak merkataritzan, ostalaritzan, enpresa txikietan eta elkarteetan.\nNork eskatu ahal du?: Merkatariak, ostalariak, enpresariak edo elkarte batek.\nNoiz eskatu daiteke: Edozein unetan.\nAlondegiako etxebizita sozialen errentamenduak berrikustea\nZer da? / Zertan datza?: Udalarenak diren Alondegiako etxebizitza sozialen errentamenduak 5 urterik behin berrikustea, Iparragirre kaleko 26A eta Alondegia kaleko 8 zenbakiko etxebizitzak dira eta bakoitzari dagokion trastelekua.\nNork eskatu ahal du?: Udalak ofizioz.\nNoiz eskatu daiteke: Udalak berak, alokairu epea bukatzear dagoela ikusita, prozedura martxan jartzen du. Etxebizitzaren bat hutsik geratuko balitz, udalak adjudikazio prozedura berria bultzatuko luke ofizioz.\nZer da? / Zertan datza?: Zuhaitz eguna ospatzeko arbolen banaketa.\nNork eskatu ahal du?: Pertsona fisikak edo juridikoak (IKASTETXEAK).\nNoiz eskatu daiteke: Otsaila- martxoa. Zuhaitz egunaren arabera.\nEskabide orokorra (PDF 94kb). (Eskatuko diren Zuhaitz mota ezberdinen azalpena eta kopurua, eta hauek landatzeko kokapenaren azalpena)\nArriskutsuak izan daitezkeen animaliak edukitzeko lizenzia edo berau berrizteko eskaera\nZer da? / Zertan datza?: Arriskutsuak izan daitezkeen animaliak edukitzeko baimena ematen duen udal lizentzia eskatzea.\nNork eskatu ahal du?: Adin nagusikoa eta Gernika-Lumon bizi den edozein pertsonak baita animalien merkataritzan ari denak edo eta txakurren hezitzailearen gaikuntza-ziurtagiria justifikatzen duenak ere.\nNoiz eskatu daiteke: Arriskutsua izan daitekeen animalia hartu aurretik.\nArriskutsuak izan daitezkeen animaliak edukitzeko lizentzia-eskaera (PDF 94kb).\nArriskutsuak izan daitezkeen animaliak erregistroan inskribatzeko eskaera\nZer da? / Zertan datza?: Arriskutsuak izan daitezkeen animaliak edukitzeko dagokion udal erregistroan inskripzioa eskatzea.\nNork eskatu ahal du?: Adin nagusikoa eta Gernika-Lumon bizi den edozein pertsonak baita animalien merkataritzan ari denak edo eta txakurren hezitzailearen gaikuntza –ziurtagiria justifikatzen duenak ere.\nNoiz eskatu daiteke: Arriskutsuak izan daitezkeen animaliak edukitzeko lizentzia ematen denetik hasita 15 egunera bitartean.\nArriskutsuak izan daitezkeen animalien udal erregistroan inskribatzeko eskaera. (PDF 94kb).\nAseguru-ziurtagiria. (PDF 94kb).\nAsteleheneetako saltokien aldaketak\nZer da? / Zertan datza?: Asteleheneko udal merkatuan saltokia duenak aldaketak jakinaraztea:\nmetro gehiago edo gutxiago eskatzeko\noporraldian tasa salbuespena eskatzeko (ibiltarien kasuan)\ngaixotasun baja jakinarazteko\nNork eskatu ahal du?: Udal merkatuan saltokia duen pertsona fisikoak edo juridikoak.\nAzoka berezietan parte hartzeko\nZer da? / Zertan datza?: Ekainatik abendura lehenengo zapatuetan ospatzen diren azoketan parte hartzeko baimena bertoko produktuak , eta artisautza saltzen\nNork eskatu ahal du?: Euskal Herriko artisauak eta ekoizleak.\nNoiz eskatu daiteke: Apiriletik abendura. Azokaren data baino 15 egun arinago (gutxienez).\nAzoka bereziak eskabidea (PDF 96kb).\nAzokara etortzeagatik ziurtagiria\nZer da? / Zertan datza?: Ekainatik abendura lehenengo zapatuak eta urrikoko azoketara (lehen eta azken astelehena) etortzen den jendeari, etortzeagatik justifikantea ematea.\nNork eskatu ahal du?: Azokara etorri diren Artisauak eta ekoizleak.\nNoiz eskatu daiteke: Azokaren data baino arinago.\nAzpiegiturak uzteko eskabideak\nZer da? / Zertan datza?: Udal jabetzekoak diren azpiegiturak (mahaiak, aulkiak, eszenatokiak, txosnak, hesiak, …) uzteko eskabideak.\nNork eskatu ahal du?: Pertsona juridikoak (elkarteak, udaleltxeak…).\nAzpiegiturak uzteko eskabidea (PDF 98kb).\nBerdintasunerako udal zerbitzuari buruzko informazioa\nZer da? / Zertan datza?: Berdintasunerako Udal Zerbitzuaren gaineko informazioa ematea: Herriko emakumeen bizi kalitatea hobetzeko ekimenak, kontsultak, psikologia aholkularitza, aukera berdintasuna bultzatzeko programak ...\nNork eskatu ahal du?: Edonork ( emakumeek, ikastetxeek, gazteek, elkarteek, ... ).


borroka | Eingo al deu?\nEtiketaren artxiboa: borroka\nAholkuak, arriskuan dagoen harremana hobetzeko\nMaite duzu, baina elkarrekin zaudeten guztietan haserretu egiten zarete. Bada, porrot egiteko zorian dagoen harremana onik atera daiteke pazientzia handiarekin eta komunikazio teknikak hobetuta. Hona hemen aholku batzuk gauzak lasaitzen laguntzeko:\nGogoko ez duzun zerbait badago, esan iezaiozu esaldi sendo batekin eta zehatza izan. Inori ez zaio gustatzen errieta amaigabeak jasotzea.\nGonbidatu berezi bat izango balitz bezala jokatu. Errutinak bikotekidearengandik maite duguna ahaztea ekar dezake. Zergatik ez erakutsi zure bizitzan duen garrantzia?\nEz iezaizkiozu garrantzirik gabeko kontuak zuzendu. Gorde indarrak gai inportanteagoei aurre egiteko; ez zaitez sutu toalla bat lekuz kanpo utzi duelako.\nMaitatu eta lausengatu gauza zehatzengatik. Bikotekidearen bertuteak onartzea ez da harentzat bakarrik atsegina, zuretzat oroigarri gisa hartu.\nSentimenduak adierazi, izan ere, harreman baten etsairik handiena da ezkutuko oldarkortasuna.\nGustatzen ez zaizun zerbait gogorarazi nahi badiozu, kolpea leundu. Adibidez, hobe da esatea “Izugarri gustatzen zait zu hain lagunartekoa izatea, baina ez utzi bakarrik festetan”, ondokoa aurpegiratzea baino: “Gogaituta nago irteten garen bakoitzean bakarrik uzten nauzulako”.\nEz ahaztu inoiz hobe dela zoriontsu izatea arrazoia edukitzea baino.\nKategoria Aholkuak, etiketak Aholkuak, borroka, harremanak, 30 urtarrila, 2012 egilea Alaitz Artozabal.


Kobani Stalingrado da | Angula Berria\nHasiera » Kobani Stalingrado da\nMehmet Ali Dogan, antropologo, dokumentalista eta militante politikoa da, Hego Amerikan, Herri Kurduarekiko elkartasun komiteetako bozeramailea. Ez da denbora luzea Boliviatik etorri dela Argentinara, eta bihar zita bat du Uruguayen. Handik hona dabil Kurdistanen gertatzen ari dena lau haizeetara zabaltzen, eta nola ez elkartasuna antolazten.\nHala ere, beharbada begirune zintzoa diolako Euskal Herriaren borrokari, tarte bat egin digu. Horrela bidai zirraragarri batean murgildu gaitu... bertan jatorrizko herriak, inperialismoa, elkartasuna eta borroka eredugarria dira protagonista.\nLehenik eta behin ekialde hurbilak bizi duen kontestu orokorragtik galdetu nahiko genizuke... Ze analisi orokor egiten duzu zuk han gertatzen ari denaz?\nEgungo egoera hobeta ulertzeko istorio txiki bat egitera noa... Udaberri arabiarreko mugimenduak hasi zirenean Egipton, Tunezen, afrikako iparraldean, berehala nik inperioa deitzen dudanak, hau de mendebaldeko potentzia kapitalistek, mugimendu guzti horien gaineko nolabaiteko kontrola ezarri zuten. Hau mugimendu zabal horien barnean zeuden indar islamistez baliatuz egin zuten, Konkretuki Anaiarte Musulmunaz baliatuz. Horrela, Tunezeko, Egiptoko, Afrika iparraldeko Anaiarte Musulmandarraren sarea inperioaren interesen laguntzaile bezala agertu zen, akordio osoz, ireki berri zen eszenatoki politikoan.\nDenbora gutxi geroago, 2011ean, Sirian ere manifestazio batzuek hasi ziren, bertan ere Anaiarte Musulmandarra partaide garrantzitsua zen. Berehala, Turkiaren bitartez -dakigunez Turkiako estatuak NATOko bigarren indar militarrik handiena du, AEBren atzetik- Sirian ematen ari zen gatazka hau, demokratikoa zena, manifestazio baketsuekin etabar, gatazka armatu batera bideratu zuten. Eta nola? Ba mertzenarioen bitartez, eta... zeintzuk dira mertzenario horiek? Ba zatirik handienean antolakunde islamista fanatikoetako kideak dira. Eta zergatik guzti hau? Ba plana ez delako Siriarekiko bakarrik, ezta mugan duen Irakerako ere. Plana oraindik ere zabalagoa delako.\nOrain 2014ean, inperialismoak, kapitalismoak krisi sakona bizi du. Haientzako, krisi hontatik ateratzeko, edo atzeratzeko modu bakarra ez da heuren politika neo-liberala aldatzea baizik eta inguruan dituzten lurraldeetan barne gudak sorraraztea. Afganistanen, Yugoslavian egin zuten, orain ekialde hurbilean Irak, Siria gero Irán, Afganistan, Bangladesh, India eta iritsi Txinaraino. Ez da hipotesi hutsa esaten ari natzaizuna, Eduard Snowden-ek argitaraturiko dokumentuetan ederki azaldua agertzen da.\nOrduan, mundu mailako plan baten barnean sartzen da, eta helburu du guda epe luze bat zabaltzea lurralde osoan. Ez hamar, hogei urte, beharbada mende oso baterako epean.\nHortik hasi ziren...eta zergatik ba hortik? Dakigun bezala Bashar al-Assad...beno nazionalista arabiar bat da, guk, kurdoek arazoak ditugu berarekin... baina berak ez zituen aliantzak onartzen mundu honekin -mendebaldeko potentzia kapitalistekin- Errusia edo Txina bezalako potentzietatik hurbilago zegoen. Orduan hemendik hasi ziren, pentsatuz, al-Assad, azkar eraitsiko zutela. Baina momentu honetan, Siriako iparraldean diren ia lau milioi kurduek paper klabea jokatu zuten. Hauek, Konfederalismo demokratikoaren proposamena jarraitzen dute -gero azalduko duguna-, Kurdistango Langileen Alderdiak (PKK) mahai gainean jarria. Proposamen hau Abdullah Öcalan burkideak garatu zuen batez ere, kartzelan azken hamabost urteak daramizkiena, Turkiako kartzela batean, CIA-k Kenian atxilotu ostean...\n...oker ez banago gainera bera da kartzela guztiko preso bakarra, isolamendu egoera gogorrean dago...\n...bai, isolamendu osoan... Beno orduan, Sirian dauden Kurduen osotasunak, beno ez dut osostasunak esango baina bai ehuneko laurogeita hamar-hamabostak proiektu hau bultzatzen du, eta orduan ze egin zuten? Herriaren autodefentsa indarrak osatu zituzten (YPG eta YPJ), 2012an 30000 kide edukitzera iritsi zirenak eta gaur egun 50000 militante dituenak Sirian. Indar hauetan ia ehuneko berrogeitahamarra emakumeak dira.\nOrduan zer egin zuten? Siriako iparraldearen kontrola hartu zuten, guretzako mendebaldeko Kurdistan, Rojava kurdua deitzen duguna. Momentu horretan, al-Assadek bere polizia eta indar militar guztiak atera zituen lurraldetik, eta kurduei utzi zien Siriaren batasunaren defentsa. Eta zergatik uzti zien hau Kurduei? Berak ondotxo dakielako, bai Siriako, Turkiako, Irakeko eta Iraneko Kurdu gehienek PKK proposamena jarraitzen dutela, eta ez dutela proiektu independentista bat defendatzen, baizik eta konfederazio demokratikoa. Gero sakonduko dugu horretan.\nOrduna Kurduek kontrola hartu zutenean, hiru Kantoi autonomoren sorrera ezarri zuten: Afin, Kobani -egun erresistentzian dagoena- eta Yazira. Eta bertan, sozialismo komunitarioaren eredu bat aplikatzen hasi ziren, asamblada herrikoiak, komunak... instituzio guztietan partehartze parekide bat emakume eta gizonen artea, baita ere partaidetza parekide bat beste talde etnikoekiko: asirioak, armenioak, turkomanoak, arabiarrak,... eta baita ere erlijio talde ezberdinen errepresentazio parekide bat: musulmandarrak, kristauak, judutarrak, kristau-ortodoxoak, katolikoak... orduan Inperioari min handia eman zion eredua izan zen. Atxikimendu handia jasotzen hasi zen eredua izan zelako, eta ez bakarrik kurduen artean baita ere bertan bizi ziren, asirio, armenio, arabiar eta turkomanoen artean ere bai.\nOrduan Inperioak, berehala helburua aldatu zuen eta ISIS izena duen erakunde yihadista baten sorrera bultzatu zuen. ISIS-ek Irak eta Siriako Estatu Islamikoa esan nahi du, eta Al Qaedaren sareko antolakundea da...“Baina nola??!!” esaten didate batzuek “Zu erotuta zaude, nola ba babestuko dute gringoek Al Qaedaren sarean dagoen antolakunde bat, 2001en Nueva York-en egin zietena eta gero??!!” Ba bai, orain hobe dakigu, beharbada Nueva York-eko atentatuak beraien conplot bat izan zirela. Eta zergatik ausartzen naiz hau esatera? Ba probak ditugulako...\nAdibidez, Madrilgo auzoetako marrokiarrak, Pariseko auzoetako marrokiarrak, argelinoak, arabiarrak baita Lyon edo Marsellakoak ere, Berlienko turkoak, Londreseko Pakistaniak, afgano, hinduak... AEBren aliatuak diren estatuen zerbitzu sekretuen partetik manipulazio ideologiko bat jasan zuten, fanatizazio prozesu bat ekarri zutenak, europako zerbitzu sekretuek berresten dut, gazte guzti hauek bildu zituzten, Turkiara bidali zituzten 2011 eta 2012 artean batez ere, eta deformazio ideologiko eta militarra eman zieten, gero Siriara bidaltzeko...zeinen kontra? Ba gura kontra, Kurduen kontra.\nInperioak esaten zuelako... “ez baditugu kontoi sozialista komunitario hauek desagerrarazten, eredu izan daitezke ekialde hurbilerako, eta ez dugu lortuko gure helburua: ekialde hurbilaren balkanizazioa”. Eta zer esan nahi du balkanizazioak? Ba Siria hiru lurraldeetan banatu, hiru estatu-nazio txikitan. Siria alabita bat -alabismoa Basher Al Assaden siniskera da egun Siriako populazioaren %40 praktikatzen duena, islamaren frakzio bat da modernoagoa- estatu sunita -bat islamisten menpean legokeena, Arabia Saudi eta Al Qaeda-ren sareetatik hurbil- eta amaitzeko estatu Kurdu bat.\nIraken berdina egin zuten 2003 eta gero, estatu batuarrek mendebaldeko demokrazia exportau nahi zuten horiek, zer egin zuten? Ba chiiten, suniten eta kurduen arteko haustura behartu zuten.\n...orduan esan dezakegu lurralderako inperialismoak daraman estrategiaren logika zatiketa dela? Bertan bizi diren herrien arteko zatiketa eta elkarren arteko gatazka bultzatzea euren interesak lortzeko egoera hobea izango delakoan?\n...noski hori da. Hemen gertatzen ari dena, Yugoslavian gertatu zenaren berdina da. Begira, Yugoslavian, eredu sozialistaren 5o urteetan talde bakoitzak jarraitzen zuen erlijioak ez zuen garrantzia gehiegirik. Orain, Bosnian islamista hutsak dira eta Serbiako ortodoxoak gorrotatzen dituzte. Kroaziako katolikoek ortodoxoak eta musulmanak gorrotatzen dituzte. Orduan, beraientzako, daukaten boterearekin, komunikabide handien erabilpenarekin oso erraza da erlijioen arteko gudak piztea.\nBaina horrek, ez du funtzionatzen egun gure zonaldean ISIS erakundea guztiz mertzenarioa delako. Zer esan nahi dut honekin? Ba ISISeko militanteen ia %100 ez direla Siriako biztanleak, ezta ere Irakiarrak. Orduan ez dute bertako biztanleriaren babesik. Erenegun, ISIS-eko kideek 300 sunita -ISIS-ek korronte sunitaren barnean kokatzen du bere burua- erail zituzten Iraken. Zergatik? Sunitek ez dutelako, Irakeko biztanle bezala ISIS babesten. Orduan ez du funtzionatzen lurralde horreta espero bezala. Eta zer egiten dute? Ikara sortu. Beldurraren, gorrotoaren, izuaren sorrera.\nEta beno, ISIS-en mehatxua garaitu dezakeen indar bakarra, exageratu gabe eta objetiboa izaten saiatuz, PKK-ren eta KCK -komunitate kurduen batasuna- indarrak dira. Hauek, Abdullah Öcallan-ek marakaturiko estrategia politikoa jarraitzen dute, eta 400 mugimendu sozialetik gora ditu barnean, hainbat alderdi politiko eta autodefentsarako talde militarrez gain.\nBegira, ISIS-ek Mosul erasotu zuenean -Mosul Irakeko bigarren hiririk handiena da- ez zegoen inungo erresistentziarik, hiru ordutan ISISeko 2000 militantek 2000000 biztanle dituen hiri baten kontrola hartu zuten. Estatu batuen ezagutza eta babes osoarekin. Hala ere, ezin izan zuten aurrera egin PKK Irakeko Kurdistanen dagoelako, Kandil-eko mendizerran 20000 militanterekin ISIS garaitzeko prest.\nInperioak pentsatu zuen, ISIS-ek azkar egingo zuela aurrera, erresistentzia indar guzti hauek ezabatuko zituela...baina orain, erresistentzia heroiko onen ostean, behetik egindako erresistentzia, eta mundu mailan jasotako elkartasunaren ostean -Francisko aitasantuak ere esan du Kurduak kristauak defenditzen ari direla han, PKK-ko kurduak alegia- orduna Inperioak ezin izan zuen isilunea mantendu. Irailak 15 hasi zen Kobaniren kontrako ersoak, Kobani egun, Siriako Kurduen kantoi bat da...\n...ez dakienarentzat Turkiarekin muga egiten duena...\n...bai hori da. 30 egunetan ez zen inungo interbentziorik egon herrialde inperialistan partetik ISIS-en kontra. Gogoratzen dugu, ISIS-ek NATOren punta-puntako armamentua eta teknologia duela eskura Turkiari esker. Ez zuten ezer egin. Baina kuruduekiko elkartasun hau, eta ISIS-ekiko kontrakotasuna mundu mailan azaleratu zenean, hasi ziren esaten... “ISIS etsaia da...” eta euren kontra borrokatuko balute bezala egiten dute, baina dena gezurra da. Gertatzen dena da, heurek ez dutela berain populazioaren konfidantza galdu nahi.\nOrduan gertatzen dena da inperialismoak balkanizazio plan bat ezarri nahi duela lurraldean, eta bitartean Kurduak ez bakarrik Siriako Kurduak, 4o milioi Kurdu -20 milioi Turkian, 7 milioi Iranen, beste 7 Iraken, 4 milioi sirian eta beste 4 europan zehar- euren atolakundeekin eta konfederazio demokratikoaren estrategiarekin oztopo handi bat direla.\nHori galdetu nahi genizun, herri Kurduaz. Beharbada, irakurtzen ari den norbaitek ez daki gehiegi Kurdistanetaz...eta galde egin nahi genizun zeintzuk zareten kurduak eta zein den zuen borroka ibilibidea gaurko egunera iritsia arte...\nBai. Herri Kurdua mesopotamiako jatorrizko herrietako bat da, Euskaldunak bezala. Hor daramate milaka urtetatik hona. Orduan erlijio monoteisten sorrera hasi zenean, inbasioak hasi ziren Kurdistango lurraldeetan barrena. Arabiarrak lehenengo, eta gero turkiarrak iritsi ziren XIII. mendean Otomoandar inperio handia sortuz. Lehenengo guda mundial arte, kurduek autonomia zuten, euren kulturaren baitan bizi zitezkeen beste herri batzuen antzera, Otomandar Inperioaren barnean. Lehenengo guda mundial hasi zenean, hiru potentzia inperialistek, Alemaniak, Frantziak eta Britania Handiak zonaldea banatzen dute. Gero, Frantziar eta Britaindarren garaipenarekin zatiketa berri bat dator. Hauek, mundu arabiarra banatzen dute estatu nazio txikiagotan eta sortzen diren estatu horiek, familia lagunei ematen dizkieta, eredu feudalaren antzera. Arabia Saudi, Kubait,.etb,etb.\nEz dago ez argudio antropologikorik ez soziologikorik banaketa hau justifikatuko duenik. Momentu honeta, ez diete inungo eskubiderik ematen kurduei. Orduan Kurdistan historikoak, Armeniak bezala -1915 Turiar estatuaren partetik genozidioa jasan zuenak, 1500000 pertsoan akatu zituenak-, ez zituen zegozkion eskubidak jaso eta lau estatutan banatua izan zen, Irak, Turkia, Iran -momentu honetan ez zen independientea. kolonia britaniniarra baizik- eta Siria-hau ere ez zen independientea, kolinia frantziarra baizik-. Eta zeragtik? 1906.urtean, Irakeko Kudistanen aberastasun iturri berri bat topatu zutelako: petroleoa.\nHorrela hasi zen beraz banaketa, eta Kurduek nola ez, borroka egin zuten beren eskubideen alde, matxinada ugari... Baina matxinada hauek ez zuten ezaugarri nazionala, buruzagi tribalek gidatuak ziren, ulertzen da? Erantzun tribal bat, feudala.\nMatxinadarik modernoena, jada ezaugarritze nazional batekin, 60 eta 70eko hamarkadetan hasi zen, PKKren (Langile Kurduen Alderdia) sorrerarekin.\nGarai horretan, 1980ean, estatu kolpea Turkian. Hiru hilabeteren barnean 600000 atxilotu. Eta ez bakarrik alderdi politikoetako militanteak, baita ere giza eskubideen defendatzaileak, ikasleak, kazetariak,...momentu honetan, PKK Libanoko lurraldean errefuxiatzen da FPLPren -Palestinaren Askapenerako Fronte Popularra- anaitasunarekin, biek ideologia marxista izanda gertutasuna baitzegoen. 1984ean PKKk borroka armatua abiarazten du Turkian borroka demokratikoa aurrera eramateko beste biderik ez dagoela ikusita. Azkar, 1990erako gerrillaren tamaina hazi egiten da eta jada 8000 militante ditu eta inguruko populazio kurduaren babesa ere irabzaten du.\nHorrela 1998ra iristen gara, puntu honeta PKKk bere ideologia independentista ber-aztertzen du. Kurdistan, Euskal Herriarekin alderatuta oso desberdina da, zergatik? Bat, 40 milioi biztanle dituen herri bat da, eta kasik erdia ez da Kurdistan historikoan bizi. Adibidez, Istanbul orain, Turkiako hiririk populatuena, 15 milioi biztanlerekin.. ia erdia kurdua da!\nOrduan PKKk estaen du, “zer egin behar dugu?”, erdia Kurdistan historikotik kanpo bizi da. Imaginatu zazu zuk, Euskal Herritar gehienak Madrilen biziko balira! Nola sortu behar dugu Euskal Herri independiente bat, eta gero euskaldu guztiak bueltatzera deitu...ez da posible! Orduan alde batetik aspektu praktiko hau dago. Eta bestetik, PKKk, estau-nazio kapitalistaren izana ber-aztertzen du. Estatu-nazional kapitalistek, eta baita ere beste herrialde batzuek, sozialismo errealaren baitan zeudenak, lau handicap edo muga zituzten. Lehenengo, estatu-nazio kapitalista batek talde etniko baten dominazioa aurre-ikusten du beste talde etniko batzuen gainetik, edo erlijio batena besteen gainetik. Bigarren, klase txiki baten dominazioa klase herrikoien gainetik. Hirugarrenik matxismoa aurreikusten du, gizonaren nagusitasuna emakumearen gainetik. Eta garrantzitsuago oraindik, gizarte kapitalista produktibista hauek, ama lurra ustiatzen, akatzen dutenak.\nEstatu eredu hauen kritikarekin, PKKk estrategia politiko berri bat garatzen du: Konfederalsimo Demokratikoa. Konfederalismo Demokratikoak ez du estatu baten kontrola baztertzen, beste aukerarik ez balego. Baina, nola gutxitu dezakegu Estatuaren papera gizartearen gestioarekiko. Gizarteak, era ahalik eta autogestionatuenean, eguneroko bizitzaren gaineko kontrola eduki behar du. Estatua hemen dago, bakarrik, batasuna, askatasunen babesa, etb. bermatzeko. Eta baita ere, Estatu hau, Estatu Plurinazional bat izan daiteke. Beno, hemen ondoan dugu Boliviaren eredua, egun 33 nazionalitate ezberdinek elkarbizitza eredu berriak ikasten ari dira...eredu gaztea da, jaio berria, bide asko du egiteko... baina beno hor dugun eredu bat da eta kultura ezberdinen arteko elkarbizitzarako eredu bat izan daiteke. Eta ez bakarrik ikuspegi horrekin, baizik eta ikusita partehartze modu zuzenak, berriak, estatuaren eta herriaren artean erlazio zuzenagoak eraikitzeko.\nOrduan Konfederalismo Demokratikoa ez da anaitasun proiektu bat bakarrik, kultura ezberdinen arteko elkarbizitza baketsua bermatzeko proiektu bat bakarrik. Bai emakumeek, bai klase zapalduek gestio oso bereganatzeko proiektu bat da. Beraz ez dugu gure Estatu independientea eraikitzeari itxoingo, hori bai, ez diogu uko egiten, guk ez dugu nahi estatu Turkotik banatu, baina ez badago elkar-ulertzeko tarterik, ez diogu inundik inora estatu independiente bat sortzeko aukerari uko egiten. Baina guk ez dugu helburu estrategiko horrekin borrokatzen egun, guk ekialde hurbileko herri ezberdinen elkarbizitza baketsu eta demokratikoa lortzeko egiten dugu borroka.\nEta ze harrera eduki du Konfederalismo Demokratikoaren proposamenak inguruko herrietan? Eta ze aldaketa egongo liratekeela uste duzu, ekialde hurbilean, proposamen honek aurrera egingo balu?\nBegira, Kuruduak bizi diren lurraldeak ezaugarri berezi bat du. Historikoki, milaka urteetan zehar, zonaldean bizi izan ziren jatorrizko herriak elkarrekin bizi izan ziren. Orduan, Kurdistango lurraldearen pertzepzioa, desberdina da inguruan... Guk Kurdistan historikoa esaten dugun horretan, asiriarren, armeniarren eta persen lurralde batzuk ere badaude... ulertzen duzu? Orduan lurraldetasunaren pertzepzioa desberdina da, Irlandako edo Euskal Herriko anaiek dutenarekin alderatzen badugu. Hau jakin beharrekoa da.\nEta beste gauza bat, nazionalitate ezberdinen arteko elkarbizitza baketsu bat garatzen saiatu behar gara XXI. mendean. Saiatu ekiditen nazionalitateen borrokak inguruko hegemonia lortzeko. Berdintasunezko harremanetan oinarritutako gizarte batean bizitzea posible da. Orduan, proposamen berri honekin, gure anai persen, turkiarrenn, siriarren atxikimendua handitu egin da... herriak ez direlako etsaiak, herri hauen agintariak dira, Turiako, Siriako, Irakeko, Iraneko estatuen agintariak dira errepresio guzti honen erantzule.\nBeraz, atxikimendua, elkartasuna handitu egin da, eta elkarrekin antolakundeak sortzen ari gara. Eta beste gauza bat, turkiako eta siriako kurduak banatzen dituen muga, imagina zazu... Siria demokratizatzen badugu, eta Siria estatu plurinazional eta konfederatu batean bilakatzen badugu, eta Turkian gauza berbera egiten badugu... mugak ez du zentzurik, elkarrekin gaude.\nHerri Kurduaren batasuna ez da estatu ezberdinen independentziatik pasatzen soilik. Horregatik, erabaki dugu estrategia berri hau. Hobe funtzionatzen du eta gure herriek historikoki elkarbizitzeko eduki duten ereduarekin egiten du bat. Gure proposamenak egun, ez ditu erreferenztia ideologia sozialista modernoak soilik, gure ohituratik ere edaten dugu, komunista zena, batzuek... marxista eboluzionista batzuek primitibo bezala izandatzen dutena, baina primitibo zergatik? Gu modernoak gaude!... Orduan horrela da, hobe egiten ari garela aurrera, ez bakarrik kurduak, baita ere gure anai asirio, turko, armenio, persak ere bai.\nNik uste, orain egoera hobean gaudela ulertzeko egun Rojava-ko lurraldean gertatzen ari dena, Kobaniko enfrentamenduetan gertatzen ari dena... zein da hango egoera Mehmet? Ze garrantzi du zure ustez, han gertatzen ari denak ekialde hurbilarentzako?\nBegira... Kobane Stalingrado da. Bi arrazoirengatik. Batetik, gizon eta emakume kurduek etxez etxe, kalez kale defenditzen dutelako Kobani Inperioaren eta estatu turkiarraren panpinak diren ISISeko mertzenarioen kontra. Bestetik, Kobane erorizgero, balkanizazio planak aurrera egin dezakeelako. Eta balkanizazio plana ez da inguruko herrientzako mehatxu bat soilik, mundu guztia hartzen du baitan.\nBalkanizazio plana Inperioaren plan bat da, Bolibiaren, Venezuelaren, Argentinaren kontra dabilen Inperio berdinaren plan bat. Orduan Kobanik irabzigero, Inperioak ez du han bakarrik galtzen, mundu osoan galtzen du.\nHorregatik da garrantzitsua...eta irabazten ari gara. Ze pasatu zen? Erresistentziaren 30 egun eta gero, inperioak Kobani defendituko balu bezala egiten du, eta ez nahi dutelako, baizik eta presio oso handia dagoelako. Berdina Peshmergekin, hauek irakeko estatu kurdoaren indar militarrak dira, Barzani-ren agindupean. Barzani Turkiaren eta AEBen laguna da. Orduan, orain, Stalingrado, Berlinen bilakatzen da...zer esan nahi dut? Sovietarrak Berlineruntz zihoazenean, gringoek ahal izan zuten guztia egin zuten lehenago iristeko eta sateko... “guk askatu genuen Berlin!”\nOrduan, guk ez dugu hau onartuko. Datozela? Ongi etorriak. Heurek uste zutelako, guk, Kobaniko Kurduek, laguntzari uko egingo geniola. Ez, datozela, gura anaiak dira. Baina ez dugu onartuko Kobani bitan banatzea, alde bat sozialista eta bestea...nik zer dakit zer. Beraz ongi etorriak dira laguntzera badatoz, baina autodefentsarako indar kurduen pean egingo dute lan, YPG eta YPJren agindupean. Siriako ejertzito librearen zati bat ere bertan da, baina zati laikoa, eta kantoien sistema eta Konfederalismo Demokratikoa errespetazten duen taldea.\nBeraz, borrokan ari gara, nik uste garaipenetik hurbil gaudela baina jakin behar dugu garaipen hau ez dela AEBrena, NATOrena, bonbardaketena,... izango. Garaipen hau gure kideen erresistentzia lokalari esker emango da.\nMila esker Mehmet.


Jokoak gehien bisitatzen of Shooter doan\nJokoak gehien bisitatzen of Shooter\nAzkenik your eyes "Worms 2" aurretik, zizareak oraindik herra bihurtzen zela. Aukera ezazu zure harra janzteko etsai guztiak zure bidea aurkitzeko joaten hil ondoren kaleetan zehar gustatzen zaizuna kita. Erabiltzen duzunean berrerabiltzea kargatu arte itxaron ezpata izango dute.\nSimple Joko berriz, oso addictive. Pantaila da objektu sorta bat eta laukizuzen berde bat behera kolpatu behar duzu barne. helburu hori ondo zure pistola batekin, aukera bat besterik ez duzu delako lortzeko. adina aldiz errepikatu ahal izango duzu behar duzun bezala.\nZara bat aditu tiro joko honekin kanoiak bada denbora handi bat izango duzu. Helburua zure kanoi eta maila bakoitzean etsai guztiak hiltzea. Plano kopuru mugatu bat izango duzu. Kontuz ibili ez gerrillak hil.\nKanoi eta Soldaduak\nNork antidotoa lortu zonbi joan atzera egiteko giza berriro errugabea izanik medikua zara. Hiru plano hura berpiztu guztiak lortzeko konbinatu behar duzu mota behar duzu. Zure kainoi Fire norabide egokian.\nBeti gustatu izan duzu brankan eta geziak, bada, joko honekin landu ahal izango duzu zure helburua gutxi helburuak bat filmatzeko. Gehiago gogorragoa Maila aurrera duzu. Ezin denak osatzeko?\nRe: Z bat arcade filmatzeko jokoa non etorri dira gure planeta inbaditu atzerritarrei guztiak hiltzea behar duzu. Tiro martzianoak guztia pantailaren alde guztietatik duzula agertzen dira. Ez plano kezkatu, begiratu garai hartan gehiago mugatua da.\nitsaspeko handi baten kapitaina zara. Mugitu Periscopio aurkituko duzu zure helburuak arte horiek izan duzu gurutzaguneak abiarazteko zure torpedoak etsai flota suntsitu. arriskuan ikusten baduzu azkar hurbiltzen murgildu ahal ozeanoan.


Denontzako makrobiotika - Egoitz Garro eta Yakin Eskola escuela\nDENONTZAKO onuragarria izango den helburu komun bat lortu ahal izango dugu, ezer eta inor baztertu gabe. Hau baita, guretzat, MAKROBIOTIKA.\nGizakien garapena erosotasunean eta indibidualismoan oinarritu da gaur arte. Jarrera horrek ondorio larriak ekarri ditu, pertsonentzat zein Lur planetarentzat. Egoera jasangaitz honetan, non gerrateak, gosea, depresioa, elkartasunik eza eta materialismoa eguneroko ogi bihurtu baitira, aldaketa handi eta azkarra egiteko beharra dago. Pertsona gehienek aldatu nahi dute, baina askotan ez dakite nola. Liburu honetan egunerokoan egin ditzakegun aldaketa txikiak proposatu nahi ditugu, gauza handiak lortzeko oinarri gisara.\nHain garrantzitsuak diren elikadura, bizitza-estiloa, errukia, errespetua eta elkartasuna baliatuta, DENONTZAKO onuragarria izango den helburu komun bat lortu ahal izango dugu, ezer eta inor baztertu gabe.\nHau baita, guretzat, MAKROBIOTIKA.\nClassic Single Entry Fundamentos Macrobióticos para la Alquimia Interna


Azurita kristala. Arabako Natura Zientzien Museoa. "Kultura etxez etxe" - kulturaraba - web.araba.eus\nAzurita kristala. Arabako Natura Zientzien Museoa. "Kultura etxez etxe" - kulturaraba\nAzurita kristala. Arabako Natura Zientzien Museoa. "Kultura etxez etxe"\nnull Azurita kristala. Arabako Natura Zientzien Museoa. "Kultura etxez etxe"\n“Kultura etxez etxe”, Aldundiaren kanpaina etxean kulturaz gozatzeko. Gaur pieza hau Arabako Natura Zientzien Museotik ekartzen dizuegu.\nAzurita kristala Miñagañeko meategitik aterea (Legutio, Araba). Gure lurralde historikoan aurkitutako kobre-mineral aztarna bakan-bakanetakoa.\nArg.: Enrique Ortiz de Zárate


IRINMODO (1307-2018): URTE BERRIARI ONGI ETORRIA LIZARGARATEN\n1985eko urtearen hasiera Argilekun, Koroson.\n1972an sortu zen ofizialki Arrola Mendizale Elkartea, eta harrez geroztik ari da urtarrilaren batean urte berriari ongi etorria ematen Arrola-Koroso aldera etortzen diren mendizale guztiei, salda beroa eta txistorra eskainiz.\nUrtero, beraz, Jose Lizarralde "Zupide" ari da aurreko egunean salda ederra prestatzen.\nNahiz eta une honetan Jose, elkartearen batzordeko partaidea ez izan, urtero bere gain hartzen du egun honen ardura, Arrola elkartean dauden beste partaide batzuekin batera.\nAurten ere bete da tradizioa, eta 60 bat lagun elkartu gara Lizargarate baserrian, izan ere pare bat urte baitira tokiz aldatu beharra izatea salda hartzeko biltokiak.\nJose eta Nekane txistorra prestatzen\nHasiera batean Argilekun izeneko bordan (Koroson) egiten zen ospakizun hau, baina duela pare bat urte-edo Lizargaraten egiten da, bertako komodidadea ere (sukaldea, egoteko lekua, ...) egokiagoa baita.\nJOSE "ZUPIDE"rekin BATERA ARROLAKO PARTAIDEAK: IMANOL LIZARRALDE, JABIER GURIDI eta NEKANE IDIAKEZ\nEsan bezala, Lizargarate baserriak erosotasuna eskaintzen duen eraikuntza da, eta bertan aterpea ere asko eskertzen da; are gehiago eguraldia makurra denean.\nEta Lizargarate-Landarraitz ingurutik dauden inguruak benetan ikusgarriak dira. Argazkian Udalaitz eta Anboto antzeman daitezke.\n1991. URTEAN OSPATUTAKO URTARRILAK 1eko EGUNA\nEsan bezala, ez da dagoeneko Argilekuko txabolan urteroko erritoa ospatzen, eta bertako beheko suan ez da su txinparta eta su hondarrik antzematen. Ikusiko dugu noiz arte!\nALARDEA: MAIRUA, IKURRIÑA ETA DISKURTSOA EUSKARAZ ...


Nafarroako langabeziari eutsi zaio irailean eta 46.206 pertsonek jarraitzen dute lanik gabe\nNafarroako langabeziari eutsi zaio irailean eta 46.206 pertsonek jarraitzen dute lanik gabe osteguna, 2014.eko urriak 2\n% 0,01eko igoera izan da abuztuko datuen aldean, baina % 8,3ko jaitsiera 2013ko irailarekin konparatuz\n46.206 langabe erregistratu ziren Nafarroako Enplegu Zerbitzuko Enplegu Agentzietan (NEZ) irailaren amaieran, hau da, aurreko hilabetean baino 4 pertsona gehiago (% 0,01); aurreko hilabete horretan 46.202 langabe zeuden. 2013ko irailarekin alderatuz, 4.205 langabe gutxiago dago, -% 8,34 balio erlatiboei erreparatzen badiogu.\nKontratazioari dagokionez, NEZan lantokia Nafarroan duten 31.190 kontratu erregistratu dira, hau da, 8.623 kontratu gehiago abuztuarekin alderatuz.\nNEZko zuzendari-gerente Mª Isabel García Malok aipatu duenez, izandako langabezia-datuak "egonkortzerako joera adierazten du, kontuan hartzen badugu tradizionalki irailean langabeen kopurua asko igotzen dela". "Iaz izan ezik, 2010. urtetik batez beste 1.000 pertsona gehiago izan da lanik gabe irailean". Gainera, erantsi du "krisia hasi zenetik lehen aldiz, 12 hilabete jarraian langabeziak behera egin duela aurreko urtearekin alderatuz".\nEnplegu-agentzien arabera, honako hauetan behera egin du: Lodosa (-% 9,05), Altsasu (-% 4,89) eta Iruña-Yamaguchin (-% 0,31). Gora egin du Doneztebe (% 0,17), Lizarra (% 0,23), Tutera (% 0,41), Tafalla (% 0,45), Iruña-Arrotxapea (% 0,54), Iruña-II. Zabalgunea (% 0,72) eta Agoitzen (% 4,24).\nJarduera ekonomikoaren arabera, aipagarria da langabezia jaitsi egin dela hezkuntzan (-524 pertsona), elikaduraren industrian (-130 pertsona), eraikinen eraikuntzan (-77 pertsona) eta enpleguari lotutako jardueretan (-64 pertsona). Igoera arin bat izan da osasun-jardueretan (224 pertsona), eraikinetarako zerbitzuetan eta lorezaintza-jardueretan (143 pertsona), herri-administrazioan eta defentsan (106 pertsona), egoitzako establezimenduetako laguntzan (92 pertsona) eta ostaturik gabeko gizarte-zerbitzuetako jardueretan (79 pertsona)\nSexuaren arabera, 25.015 emakume daude lanik gabe, % 0,18 igo da, eta 21.188 gizon, % 0,19 jaitsi da aurreko hilabetearekin alderatuz.\nAdin-taldeen arabera, langabeziak behera egin du 25 urtetik gorakoen artean (-% 0,78), eta orain 41.545 daude lanik gabe, eta 25 urtetik beherakoen langabezia igo egin da (% 7,67), eta orain 4.661 langabe daude.\n2014ko irailean Nafarroako Enplegu Zerbitzuan 31.190 kontratu erregistratu ziren, hau da, 8.623 gehiago aurreko hilabetearekin konparatuz. 31.190 kontratu horietatik, 1.664 mugagabeak izan ziren, hots, erregistratutako kontratu guztien % 5,34.\nSexuaren arabera, 14.139 gizonek (abuztuan baino 3.273 gehiago) eta 17.051 emakumek (abuztuan baino 5.350 gehiago) kontratu bat sinatu zuten. Adin-taldeen arabera, kontratazioa honako era honetan banatuta: 4.725 kontratu 25 urtetik beherakoen artean (iragan hilabetean baino 529 gehiago), 19.490, 25-44 urte arteko langileen artean (abuztuan baino 6.306 gehiago) eta 45 urtetik gorakoek 6.975 kontratu sinatu zituzten (hau da, 1.788 kontratazio gehiago).\nJarduera-sektoreen arabera, 21.330 zerbitzuen sektorean (abuztuan baino 7.105 gehiago), 8.062 industrian (abuztuan baino 1.565 gehiago), 914 nekazaritzan (abuztuan baino 43 gutxiago) eta 884 Eraikuntzan (abuztuan baino 4 gutxiago).\nIrailean Nafarroan izandako langabezia


EHZ, amesten den herria, elkartuz eta auzolanaz eraiki! | Enbata\nAccueil / Articles / Comprendre / Focus / EHZ, amesten den herria, elkartuz eta auzolanaz eraiki!\n« Pour un journalisme en profondeur\nBururik gabeko txapela »\nIrakur artikulua Herri sorta EHZ-ren kantu berria gozatuz!\nEuskal Herria Zuzenean Festibalaren sortzeari buruz, eta horren nundik norakoari buruz bi hitz erraiten ahal dizkiguzue?\nEHZ erraitean, gaurko egunean, Euskal Herriko eta haratagoko jendeak «Festibalari» pentsatzen du. Nahiz eta erreferentzialtasun hori lorpen bat izan, jakin behar da proiektu hori dinamika baten ondorio edo tresna dela.\n1992 urtean, Patxa mugimendu libertarioak bere azken borrokak erematen zituenean, kide batzuek Piztu sortzea erabakitzen zuten. Patxa garaian asko ikasteko aukera izan zuten militante hauek, publiko zabalago bati zuzentzeko gogoa sentitzen zuten. Sozializazio gune interesgarriak sortu zituzten Borrock-a gauei esker, baina hein bat gainditzeko garaia zela sentitu zen. Barnekaldeko eta kostaldeko gazteen arteko topalekua.\n4 urtez, Piztu elkarteak hainbat kontzertu inportante antolatu zituen Ipar Euskal Herrian. Helburua laguntzaileak formatzea zen, 3 egun eta 3 gaueko festibala baten sortzeko. Gaur egun, festibala andana bat bada Europan. Baina 20. mende bukaeran, ez zen, hain orokortua; 1992ko militante hauen ausardia eta buruargitasuna azpimarratu behar da.\nBeraz hola antolatu zen lehen Euskal Herria Zuzenean festibala Arrosako Sohatia eremuan, 1996an (“Woodstock in euskadi” deitzen zuten haien artean).\nZein izan dira EHZren ibilbidean Festibalaren helburu eta ibilmoldeari buruz izan gogoetak ?\nAsko dira denborarekin instituzionalizatzen eta hasierako helburuetatik urruntzen diren herri ekimenak. Bilakaera harrigarria ezagutu baldin badu ere, ez da EHZren kasua. Bere ibilmoldea oraindik parte hartzailea da eta beste inguruko festibal asko ez bezala, ez du ez banku batek, ezta surf edo garagardo marka batek kontrolatzen.\nHelburuak, beti berdinak dira: biharko EHa amesten dugun bezala eraikitzen hastea, 3 egunezko imertsio batean, alternatiba desberdinak sortuz eta mikrojendarte bat biziaraziz. Baina horren ondoan, beste funtzio asko betetzen ditu elkarteak.\nDuela bost urte ari zirezte EHZri urtean zehar ere presentzia bat segurtatzeko bideak jorratzen ?\n2008an, Idauze-Menditik Heletarako bidean, ohartu ginen gazteen buruetan haustura bat izan zela. Elkarteak izenez aldatu zuen Piztu-tik EHZ-rat) eta konfusioa sortu zen. Hasieran, festibala medio bat zen, baina denborarekin helburu bilatzen zen. Zaila zen guretzat mezu propio bat garatzea eta jendeari EHZ festibala baino askoz gehiago dela ohartaraztea.\nAzken urteetan elkarte eta militante munduan ainitz aipatzen da elkarlana, auzolana, etab. egiteko moldeak aldatzen direla, militanteak mugiarazteko molde berriak jorratu behar direla, etab. Zer egiten duzuen arlo horretan ?\nEgia da militantzia ereduak asko aldatu direla; indibidualizazioa, pragmatismoa eta izpiritu errazionala bezalako fenomenoak aipatzen dira. Bestalde, militantzian hobetu beharreko aspektu asko daude oraindik: deshumanizazioa, jarrera sexistak, … Guk ere badugu lan asko egiteko oraindik!\nKontziente gira eginbeharreko bideaz eta etengabe galderak pausatzearen beharraz. Hortan da gakoaren parte bat. Gero, betidanik, EHZ eremu irekia da. Eragileentzat tresna bat da eta laguntzaileentzat sarrera-ate bat. Hurbilak eta irekiak girelarik, parte hartzea sustatzen da. Gero, bigarren giltza espezializazioa eta konfiantsa da. 14 komisio ditugu. Gustu eta kapazitateen arabera, norberak atzematen du bere tokia elkartean. Eta jendeari konfiantsa egiten diogu, ardurak hartzen ditu, belaunaldiz belaunaldi. Asko ikasten du eta errespontsabilizatzen da.\n2013ko Festibalaren helburuak zein dira ?\nEHZ-k beti lan ardatz berdinen inguruan lan egin du:\nDinamika azkar baten planteatzea Iparraldeko barnekaldean, 3 egunetako gertakari indartsu baten inguruan,\nEuskal nortasun, kultur eta hizkuntzaren baloreztatzea,\nGure garaiko baloreen bozeramaile izatea,\nLaguntzailegoan oinarrituriko antolakuntzaren bitartez, jatorri eta eremu sozial ezberdinetako gazteen arteko elkarlana bultzatu eta loturak sortu\nGu hunen ondarea gira, 1992ko helburuekin bat goaz, garaiko helburuak gure egiten ditugu 2013ko Euskal Herrira eta Europara egokituz. EHZ elkartea ez da hermetikoa eta kontziente da 2013an Euskal Herria zertan den, eta 2013ko gizarteak zertan diren. Bagoaz beraz 18. aldiz hiru egunez beste gizarte eredu baten eraikitzera, bagoaz hiru egunez Euskal Herria eraikitzera.\nBizirik diharduen proiektu bat gira denak, banan banan, anonimotasunetik, taupadak gira gutariko bakoitza. Norberetik, kolektibo izatera pasa ginen. Ateak zabal zabalik gainera etorri nahi dutenentzat, gazte, zahar, neska, mutil, kolore eta gusto guzitakoak, langile, ikasle, artista, poeta…bere ametsei bizi eman nahi duten guziei, sarbide ainitz beraz, aterabide bakarra, EUSKAL HERRIA ZUZENEAN.\nwww.Enbata.info-ko irakurleek gehiago jakiteko EHZri buruz eta aurtengo edizioari buruz, zer azpimarra ?\nEuskal Herria zuzenean festibalak bere 18. urtea ospatuko du aurten, Herria Zuzenean sentitzen ahalko dugu berriz.\nLau urtez Heletan egon ondoren, esperientzia berri baten garaia iritsi da: bagoaz Lekornera! Aurten Garroko gaztelua hartuko du EHZ-k, hiru egunez ekainaren 28/29/30 Euskal Herriko erakuslehio izango da Garroa.\nHerri batetik pentze batera pasatzen bagira ere Garroak eskeintzen digun konfigurazioaren arabera plaza eta pentzea ziren bi lekuak proposatzen ahalko ditugu. Gaztelu aintzineko belardia eguneko animazioek animatuko dute, oihana pasa eta azpiko pentzean aldiz gaueko kontzertuak izango direnean.\nKontzertuak : Jimmy Cliff, Fermin muguruza, Keny Arkana, Etienne de Crecy, Anestesia, Les Ogres de Barback, Willis Drummond, Belako, Itziarren Semeak, Iheskide, Zuloak, Herri oihua… eta beste 10 talde.\nKantaldia : Niko Etxart, Petti, Anje Duhalde, Oreka Tx, Amaren alabak, Rafa Rueda, Mobydick, Maddi Oihenart\nKonferentziak / auzolanen topaketa\nKalitatezko janaria, Zikiroa …\nPrezioa : 3 egun – 55 euro\nXehetasun gehiagorentzat klika hemen : http://ehz-festibala.eu\nEHZ 2013 : SORGIN proiektua : Zure « Z » asma ezazu\nArgazki sorkuntza deialdi bat zabaltzen dugu sarean, EHZ kantuaren bitartez, deialdia osatu gabeko bideoklipa bat aurkeztuz.\nPrintzipioa, jendeak bere EH-ren irudikapena argazki batez isladatzea, “Z” hizkia erabiliz.\nAdibidez : EHZuzenean, EHZoragarria, EHZapaldua, EHZangopilatua, etab.\nHitzak ez dira baitezpada agertu behar, irudiak hitzari alusioa egiten badio naturalki.\nErabakiaren aroa heldu da, independentziari BAI\nCatalogne : référendum en septembre 2017\nUn groupe scolaire en immersion gascon/basque à Boucau


Asteburu honetan: Itsas paella • ZUZEU\nAsteburu honetan: Itsas paella\nAsteburu honetan: Itsas paella –\nAsteburu honetan pastak eta arrozak sailtxoa jarraituz gure RZ gustokoenetakoa dena dakarkizugu, itsas paella RZ. Iker Markinezen «Euskal sukaldaritza praktikoa» bere liburuko beste RZ goxo eta erraz bat. Denak txundituta uzteko primerakoa, ama eta izeba bisitan datozenerako, ligatzeko ere bai… Segi gozo, fin eta on egin! 🙂\nItsas zapo txiki bat\n250 g txirla\n250 g Bretainiako muskuilu (txikiak)\n3 ale baratxuri\nLehenik, arrain salda egiten hasiko gara. Horretarako, itsas zapoa banatu, haragi eta eskeletoan. Eskeletoa hartu, eta urez beteriko lapiko batean sartu. Porru bat ere gehitu, eta sutan berotzen jarri. 30 minutuz irakiten eduki.\nBitartean, tomatea eta baratxuri aleak pusketa txikietan moztu. Ondoren, txipiroiak garbitu; horiek karratu txikietan moztu. Zapoa ere karratuetan moztu.\nPaella ontzi zabal bat hartu, eta sutan ipini, olio zorrotada batekin. Beroa dagoenean, otarrainxkak gehitu (osorik) eta minutu batez erregosi ondoren, plater batera atera eta gorde.\nBaratxuriak gehitu, eta txipiroi puskak ere bai. Bi minutu pasatu ondoren, tomatea gehitu, eta azafrana bertara bota. Beste minutu pare batez eduki sutan, eta gero arroza bota. Guztia ongi nahasi, eta arrozaren kantitatearen bikoitza egin dugun arrain salda gehitu. Gatza bota, eta irakiten jarri su ertainean, 10 minutuz.\nOndoren, itsas zapoa gazitu, eta paellan ongi sakabanatua gehitu; bost minutu geroago, txirlak eta muskuiluak. Beste bost minutu eduki, eta sua itzali. Utzi geldirik, arroza gozatu dadin. Ondoren mahaira eraman.\nIker Markinez ormaiztegin KUKO Jatetxeko sukaldaria…\nXuban Intxaustik gidatzen zuen ETBko “Txoriene” saioan Ikerrek ARROZEZKO ODOLKI BUÑUELOAK GERNIKAKO PIPERREKIN RZ egin zuenekoa…\nAsteburu honetan: Arroza entsaladan\nAsteburu honetan: Arroza txirlekin\n[#NOR] Ibon Larrinaga boxeolaria


Hilabetez hilabete, uzta biltzen - Araba - Alea.eus\nAraba Euskaraz 2021\nHilabetez hilabete, uzta biltzen\nErredakzioa 2021-06-18 09:00\nOrientazio proba antolatu zuten ekainaren 6an 2021eko Araba Euskarazeko ekintzen plangintzaren barruan. / Araba Euskaraz\nEkainaren 20ko jaialdiaren aurretik, urtean zehar, hilabetero, euskara eta euskal kultura sustatzeko ekimenak antolatu dituzte. Ibilbide horretan Ikastola herrira zabaltzea izan dute ardatz.\nPandemia egoerak erabat nahastu zituen 2020an zehar ospatu behar ziren ikastolen jaiak, eta Amurrion ospatu behar zen 2020ko edizioa amaitutzat emanda, Arabako Ikastolek 2021erako egitasmoen berri eman zuten abenduan jaiaren antolakuntza ardura Laudio ikastolari emanez. Zabal bideak lelopean, hainbat izan dira geroztik antolatutako ekitaldiak. "Ibilbide horretan ikastola herrira zabaltzea izango dugu ardatz, irudimena eta sormena elikatzeko aukerak eskaini nahi ditugu, eta baita ere herriko kaleetatik harago gure ingurumena, gure ondare naturala ezagutu eta zaintzeko ekimenak jorratu", aipatu zuen aurkezpenean ikastolako lehendakari Aiara Murgak.\nLehendabiziko ekitaldia otsailaren 18an antolatu zuten. Bertsolaritza, euskal dantzak, balleta eta zuzeneko musika uztartzen dituen Bakardadeak garaitu zituenak ikuskizuna eskainiko zuten Laudioko Granja kiroldegian; Ameriketara artzain bezala lanera joandako Txomin Malaxetxebarria gazte euskaldunaren bizitza du oinarri lanak.\nMartxoaren 14ko ekintzan, 10.000 km baietz! erronkan, laudioarrak euskararen alde mobilizatzea izan zuten helburu. Erronka honek 09:00etatik 19:00ak arte iraun zuen, Zumalakarregi etorbideari nahi beste joan-etorri egiteko xedez, bertaratutakoen artean 10.000km edo gehiago osatu arte. Eta hala izan zen; jende jarioa goiz goizetik abiatu zen eta ez zuen etenik izan egun osoan zehar. 1.800 partaidetza txartel banatu zituzten egunean, eta horietatik 1.465 aurretik izena eman zuten. Guztien artean, 9.400 joan-etorri osatu zituzten 1.200 metroko ibilbidean, orotara 11.280 kilometro osatuz.\nApirilerako, berriz, prest ziren kanta eta bideoklipa, eta aurkezpen ekitaldia egin zuten Lamuza parkeko kasinoan."Osasun krisiak itxitako bide horiek guztiak berriz zabaltzeko garaia da. Eta… ba al dago musikaz zabaltzeko baino modu atseginagorik?", aipatu zuen Jon Bengoetxea Martinez ikastolako zuzendariak.\nMaiatzerako orientazio proba zuten prest, baina ekainaren 6ra atzeratu behar izan zuten. Laudioko kaleetan barrena, haur zein heldu, balizen bila aritu ziren goiz osoan zehar.\nEkitaldi hauekin batera, beste ikastola batzuekin elkarlanean antolatutako hainbat egitasmo ere izan dira azken hilabeteotan. Otsailaren 18an, esaterako, Liburu Ibiltaria proiektua abiatu zuten Sopelako Ander Deuna Ikastolako DBH3ko ikasleek. Ikastolak Herriari ekimenak sortutako egitasmo hori Nafarroa Oinez ospatu bitartean 21 ikastolatatik igaroko da; ibilbide horretan, aurtengo jaien antolatzaile diren ikastola guztietatik igaroko da. Arabako ikastolen ekarpena Laudio eta Aresketako ikasleek osatu dute.


Arku Tiroko Eskola Ligako finala jokatuko da igande honetan - Aiaraldea.eus\nIzena emateko epea ekainaren 25ean amaituko da, 20:00etan. Parte hartu nahi dutenek, bada, jarraian adierazitako datuak bidali behar dituzte helbide elektroniko honetara: josemelejalde@gmail.com.\nMaila eta kategoria\nHalaber, 12 euro ordaindu beharko dituzte Vital Kutxaren kontu-korronte honetan: 2095 3258 27 1090204537\nBestalde, parte hartzeko ezinbestekoa da kirol-eskolako lizentzia edo antzeko ziurtagiriren bat aurkeztea.\nDena den, xehetasun gehiago dituzue albiste honi atxikitako pdf dokumentuan.\nZalantzarik izanez gero, deitu Josemi Elejalderi (670 400 398).


Egutegia - Gorbeia Central Park\nPlanifikatu eta erreserbatu\nzure bidaia hemen\nGorbeia Natura librea\nEzagutu itzazu Euskadiko paradisu galduko paisaiarik oparoenak. Gozatu gure gastronomiaz, eta ostatu xarmagarriez.\nTermo egusentia Safaria itsu-itsuan Bodymind-a naturaren erdian Eskola bertikala G-astronomia Ongizatea mendietan Zaintza naturala Siestodromoak Sukalde-bideak Bizi ezazu Gorbeia Central Park piknik gurpil gainean Drukuren mundua Gorbeia Jatorrizko Bertsioa\nIbilbide tematikoak eskaintzen dizkizugu, pic-nic-ak, kultur eta abentura-jarduerak; eta baita plan gehiago ere, zuk nahieran aukeratzeko\nGorbeia Pil-pil erara Breakfast made in 'Pintxoa' Tx-rekin Artzain, egun batez Eskuz esku Etxean bezala Erromeriara goaz Arte zaporearekin Baias Garagardotegia Egutegia\nFITUR LEHIAKETA '12\nGorbeia Central Park saritua Alimara sarietan\nUrtebete baino gutxiagoan bi sari jaso ditu euskal turismo-produktu bikain honek. Lehena, fitureko turismo aktiboko produktu onenaren saria izan zen.\ngorbeia central parkek beste sari bat jaso du, oraingoan bartzelonan eta cett grupek ematen dituen alimara sarien xxviii. Edizioan. Ccetek eta sitcek elkarlanean antolatzen dituzten sariotan, oraingo honetan "tokiko erakunde turistikoen" kategorian saritu dute gorbeia central park, aintzat harturik turismo eta ostalaritza sektoreak, publikoak zein pribatuak, bere baliabideak jakinera emateko egiten duen ahalegina. Honekin bi dira dagoeneko urtebete baino gutxiagoan jaso dituen sariak. Lehenengoa fituren jaso zuen, turismo aktiboko produktu onenaren saria hain zuzen.\nSaria jasotzera, zuaiko koadrillako presidente lierni altuna, gorbeialdeko presidente txomin ozerinjauergi, eta gorbeia central parkeko talde teknikoa bertaratu ziren.\nCettk 28 urte daramatza alimara sariak antolatzen, sitc-kataluniako nazioarteko turismo azokarekin elkar hartuta, eta beti ardatz beraren inguruan: sustapen turistikoko materialen kalitatea eta berrikuntza, eta eskaera handitzeko erakunde publiko zein pribatuek egiten duten\nAipamen Berezi bat Euskadiko Turismo Sarietan\nAipatu beharra dago Gorbeia Central Park proiektuari aipamen berezia eman diotela Turismoko Euskadi Sarietan, ekimen berritzailea delako eta eskualdeko turismoa bultzatzen duelako, instituzioen, eskualdeko erakundeen, udalen eta enpresa pribatuen ahalegin bateratuari esker. Urtebete baino gutxiagoan irabazi duen hirugarren saria da. Aurreko biak Fiturren eta Bartzelonan -Alimara sarietan- irabazi zituen.\nNaturaren Azokan egindako zozketaren irabazleak\nMaiatzaren 26 eta 27an Gorbeia Central Park Donostian izan da, Miramar Jauregian egiten zen Natura eta Aisiaren Azokan.\nAsteburuan zehar inkesta bat bete duten artean 5 esperientzia zozketatu dira eta hauek dira irabazleak:\n- BODYMIND-a 8 pertsonentzat:Miren Sistiaga Hayet (Donostia)\n- TERMO-EGUNSENTIA 8 pertsonentzat: Txetxo Lopez (Donostia)\n- ARTZAIN EGUN BATEZ 4 pertsonentzat: Amaia Maiz Telleria (Billabona)\n- ESKUZ ESKU 4 pertsonentzat: Mikel Izquierdo Berezo (Lasarte-Oria)\nTurismo Thinking bloga\nParte hartu: Hosted by